title: Kolskaja

text: Lautta kaatui ja upposi Ohotanmerellä 18. joulukuuta 2011. Sitä oltiin hinaamassa myrskyssä avomereltä Sahalinin saarelle. Lautan omisti Gazprom.


title: Kolskaja

text: Lautalla oli sen kaatuessa 67 ihmistä. Onnettomuuden aiheutti kaksi lautan yli pyyhkäissyttä aaltoa. Lautta upposi 20 minuutissa. Tutkijoiden mukaan lautalla rikottiin turvamääräyksiä muutenkin kuin siirto-olojen vuoksi.


title: Kolskaja

text: Lauttaa rakennettiin Mäntyluodossa 2,5 vuotta. Se oli rakennettu kestämään 30-metrisiä aaltoja.


title: Casablancan taistelu

text: Casablancan taistelu oli toisen maailmansodan operaatio Soihtuun liittynyt maihinnousu Vichyn Ranskan hallitsemaan Marokkoon.


title: Casablancan taistelu

text: Joukot aloittivat 8. marraskuuta 1942 maihinnousun Marokkoon kolmessa kohteessa etelästä pohjoiseen kohteina olivat: Safi (operaatio Blackstone), Fedala (operaatio Brushwood) ja Mehdiya-Port Lyautey (operaatio Goalpost). Maihinnousujen tukena ei ollut merkittävää tulivalmistelua, koska Vichyn Ranskan joukkojen toivottiin liittyvän maihinnouseviin amerikkalaisiin mahdollisimman vähäisen vastarinnan jälkeen. Toive kuitenkin osoittautui vääräksi, ja se lisäsi jonkin verran tappioita.


title: Casablancan taistelu

text: Maihinnousua edeltävänä iltana kenraali Antoine Béthouart yritti vallankaappausta Marokossa, jotta voisi antautua amerikkalaisille. Kapinaan nousseet joukot piirittivät kenraali Charles Noguès’n huvilan, josta soitettiin Vichyn hallintoa tukeville joukoille. Kapinalliset pakotettiin kuitenkin luovuttamaan aseensa, ja alueella olleet joukot saivat tiedon mahdollisesta maihinnoususta.


title: Casablancan taistelu

text: Operaatio Brushwoodin tavoitteena oli saada maihin ensimmäisen tunnin aikana 6000 miestä varusteineen. Joukkojen oli tarkoitus vallata Fedalan kaupunki, estää laivaston tukemana rannikkotykistön toiminta sekä mahdollistaa hyökkäyksen jatkaminen kohti Casablancaa. Kolmesta osastosta keskimmäinen oli merkittävin ja siihen kuuluvilla aluksilla oli 19870 maavoimien sotilasta, 1701 ajoneuvoa ja noin 15000 pitkää tonnia tarvikkeita, mitkä piti saada maihin neljän vuorokauden aikana. Merivoimien henkilöstöä aluksilla oli kaikkiaan 17723 miestä.


title: Casablancan taistelu

text: Maihinnousu alue Fedhalan niemen ja Skerkin niemimaan välillä oleva kaksi ja puoli mailia pitkä hiekkaranta, jossa oli nousua 1:40 ja syvyyttä neljästä viiteensataan jalkaa riippuen veden korkeudesta. Riutat ja karikot jakoivat alueen viiteen osaan, jotka saivat nimet "Red", "Red 2", "Red 3", "Blue" ja "Blue 2". Maili Fedhalan niemen niskasta länteen oli "Yellow"-ranta ja kolme mailia itään Skerkistä oli "Blue 3" -ranta. Kaksi hiekkarannan ulkopuolista ja "Red" jätettiin pois suunnitelmasta, joten maihinnousu tehtiin neljään keskelle jääneeseen alueeseen.


title: Casablancan taistelu

text: Läntinen maihinnousuosasto, jonka kohteena oli Casablanca, koostui Yhdysvaltain joukoista komentajanaan kenraalimajuri George S Patton. Alueen laivastoa komensi kontra-amiraali Henry K. Hewitt. Joukot koostuivat Yhdysvaltain 2. panssaridivisioonasta sekä 3. ja 9. jalkaväkidivisioonista, eli kaikkiaan niihin kuului noin 35 000 sotilasta. Joukot kuljetettiin alueelle suoraan Yhdysvalloista nk. UG-saattueilla, jotka myös huolsivat alueelle toimitettuja joukkoja.


title: Miesha Tate

text: Miesha Tate (s. 18. elokuuta 1986 Sacramento, Kalifornia) on yhdysvaltalainen entinen vapaaottelija ja lukkopainija. Hän oli UFC:n entinen naisten kääpiösarjan mestari ja saavutti lukkopainin MM-kisoissa hopeaa vuonna 2008. Hän oli myös heinäkuusta 2011 maaliskuuhun 2012 painoluokkansa mestari Strikeforcessa.


title: Miesha Tate

text: Tate otteli vuonna 2010 Suomen Maiju Kujalan kanssa, voittaen tämän kaikin tuomariäänin.


title: Lima-ahvenet

text: Lima-ahvenet (Leiognathidae) on ahvenkaloihin kuuluva kalaheimo. Heimon lajeja tavataan indopasifiselta merialueelta.


title: Lima-ahvenet

text: Varhaisimmat lima-ahventen heimoon kuuluvien lajien fossiilit on ajoitettu oligoseenikaudelle. Nykyään elävien lajien luokittelu on muuttunut huomattavasti 2000-luvun aikana. Eräät lähteet lukevat heimoon kuuluvaksi kolme sukua "Gazza", "Leiognathus" ja "Secutor" ja yhteensä noin 24–30 lajia. "Leiognathus"-suku on kuitenkin osoittautunut parafyleettiseksi ja monia aikaisemmin siihen kuuluvaksi luettuja lajeja on siirretty muihin sukuihin. Nykyään lima-ahvenlajeja luokitellaan olevan noin 47. Lajeja ovat muun muassa lima-ahven ("Leiognathus equulus") ja marmorilima-ahven ("Leiognathus klunzingeri").


title: Lima-ahvenet

text: Lima-ahvenet ovat pienikokoisia ja saavuttavat vain harvoin 16 cm:n pituuden. Ruumiinrakenne kaloilla on litteä. Suomut ovat pienikokoisia ja puuttuvat päästä kokonaan. Kala on myös limamaisen eritteen peitossa. Kalat ovat tyypillisesti väriltään hopeanharmaita. Lajien erikoisuus on niiden valoelimet, joissa elää symbioosissa fotoluminoivia "Photobacterium"-suvun bakteereja. Koiraiden valoelin on kookkaampi kuin naaraiden ja valoelin myös kirkastuu lisääntymiskauden aikana. Selkä- ja peräevät ovat lima-ahvenilla hyvin pitkät ja pyrstöevä on haarautunut. Lajit pystyvät työntämään leukojaan eteenpäin, jolloin suusta muodostuu putkimainen.


title: Lima-ahvenet

text: Lima-ahvenlajit elävät indopasifisella merialueella. Ne elävät suolaisissa ja murtovesissä rannikkojen läheisyydessä, mutta osa lajeista tulee toimeen myös makeissa vesissä. Lima-ahvenet elävät matalissa vesissä lähellä pohjaa yleensä alle 160 metrin syvyydessä merenpinnasta. Kalat muodostavat usein suuria parvia. Lajien ravintoa ovat pienet selkärangattomat eläimet, kuten äyriäiset. Pienestä koostaan huolimatta lima-ahvenet ovat Aasiassa paikoin hyvin tärkeitä ruokakaloja. Ne myydään tyypillisesti kuivattuina ja suolattuina.


title: FS Milan (1931)

text: Milan oli Ranskan laivaston 1931 vesille laskettu Aigle-luokan hävittäjä. Alus palveli toisessa maailmansodassa, kunnes aluksen miehistö joutui 8. marraskuuta 1942 ajamaan aluksensa maihin Casablancan taistelussa saatujen vaurioiden vuoksi.


title: FS Milan (1931)

text: "Milan" muodosti sisaraluksensa "Épervier’n" kanssa 11. viirikön. "Milan" osallistui Norjan taisteluihin, ja se purjehti Skagerrakiin "Chevalier Paulin", "Tartun" sekä Britannian kuninkaallisen laivaston "HMS Sikhin" ja "HMS Tartarin" kanssa. Siihen osui 22. toukokuuta lentopommi. Ranskan antauduttua alus palasi Ranskaan, ja se sijoitettiin viirikkönsä mukana Pohjois-Afrikkaan Casablancaan, jossa alus kohtasi liittoutuneiden maihinnosujoukot marraskuussa 1942. Alus jouduttiin ajamaan matalikolle uppoamisen estämiseksi. Alus nostettiin 16. lokakuuta 1946 ja romutettiin.


title: FS Épervier (1931)

text: Épervier oli Ranskan laivaston 1931 vesille laskettu Aigle-luokan hävittäjä. Alus palveli toisessa maailmansodassa.


title: FS Épervier (1931)

text: "Épervier" muodosti sisaraluksensa "Milanin" kanssa 11. viirikön, ja se osallistui Norjan taisteluihin. Ranskan antauduttua alus palasi Ranskaan ja se sijoitettiin viirikkönsä mukana Pohjois-Afrikkaan Oraniin, jossa alus kohtasi liittoutuneiden maihinnosujoukot marraskuussa 1942. Se hyökkäsi "Tornaden", "Tramontanen" ja "Typhonen" kanssa Britannian kuninkaallisen laivaston risteilijöitä "HMS Auroraa" ja "HMS Jamaicaa" sekä niitä tukevia hävittäjiä "HMS Boadiceaa" ja "HMS Calpea" vastaan. Alukseen osui kranaatti ja se jouduttiin ajamaan uppoamisen estämiseksi matalikolle. Alus nostettiin 16. lokakuuta 1946 ja se romutettiin.


title: Surrogates – sijaisrobotit

text: Surrogates – sijaisrobotit on vuonna 2009 julkaistu Jonathan Mostow’n ohjaama tieteistoimintaelokuva, joka perustuu vuosina 2005–2006 ilmestyneisiin samannimisiin sarjakuviin. Elokuvan pääosia esittävät Bruce Willis, Radha Mitchell, Rosamund Pike, Boris Kodjoe, Jack Noseworthy, James Cromwell, Ving Rhames ja Trevor Donovan.


title: Mogador-luokka (hävittäjä)

text: Mogador-luokka oli Ranskan laivaston kuuden vuoden 1932 laivasto-ohjelmaan kuuluneen hävittäjän () alusluokka. Alusista valmistui lopulta vain kaksi muiden neljän töiden keskeydyttyä Saksan vallattua Ranskan.


title: Mogador-luokka (hävittäjä)

text: "Mogadorin" tilausvaltuutus annettiin 1932 laivasto-ohjelmassa ja "Voltan" kahta vuotta myöhemmin. Lopuista kolme alusta liitettiin vuoden 1938 laivasto-ohjelmaan huhtikuussa 1939 ja viimeinen huhtikuussa 1940. Näiden lisäksi oli tarkoitus vielä hankkia kuusi vastaavaa alusta, mutta hankintoja ei vahvistettu ennen Ranskan antautumista.


Yksityisen sosiaali- ja terveysalan ammattilaiset ry eli YSTEA on ammattiyhdistys, joka valvoo sosiaali- ja terveysalan työntekijöiden oikeudellisia, taloudellisia, sosiaalisia ja ammatillisia etuja. YSTEA on yksi Erityisalojen Toimihenkilöliitto ERTOn jäsenyhdistyksistä. ERTO on Toimihenkilökeskusjärjestö STTK:n jäsenliitto.


title: Yksityisen sosiaali- ja terveysalan ammattilaiset

text: Terveys- ja sosiaalialan neuvottelujärjestö TSN:n kautta YSTEA valvoo ja parantaa sosiaali- ja terveysalan palveluyksiköiden työntekijöiden työehtoja sekä neuvottelee ja solmii työehtosopimukset. Sosiaalialan järjestöjen työehtosopimuksen neuvottelee Erityisalojen Toimihenkilöliitto ERTO.


text: YSTEAn jäseniksi liitytään Erityisalojen Toimihenkilöliitto ERTOn kautta.


text: YSTEA on aloittanut toimintansa vuonna 2008, kun kaksi ertolaista ammattiyhdistystä yhdistyivät. Nämä olivat Sosiaali- ja terveysalan järjestöjen työntekijät SOTT ry ja Yksityisten lääkintä- ja terveyspalvelulaitosten työntekijät YLTT ry. Sosiaali- ja terveysalan järjestöjen työntekijät SOTT ry on perustettu vuonna 1976 ja Yksityisten lääkintä- ja terveyspalvelulaitosten työntekijät YLTT ry vuonna 1981. YSTEAn perustava kokous oli 12.4.2008. Tuolloin SOTT ry lakkautettiin ja entinen YLTT ry muutti nimensä YSTEAksi ja laajensi toimialueensa kattamaan myös entisen SOTT ry:n kentän. Entisen SOTT ry:n jäsenet tulivat samalla YSTEAn jäseniksi.


text: YSTEAn säännöissä määritetään yhdistyksen toiminnan perusteet. Yhdistyksen kevät- ja syyskokoukset ovat ylimmät päätöksentekoelimet. Yhdistyksen syyskokouksessa hyväksytyn toimintasuunnitelman mukaisesti yhdistyksen hallitus hoitaa juoksevia asioita. Yhdistyksen hallitus toimeenpanee kokousten päätökset. Hallituksen työnjako ja vastuut määritetään YSTEAn talous- ja ohjesäännössä, jonka hallitus hyväksyy vuosittain tammikuussa järjestäytymiskokouksessaan.


text: Kevätkokouksessa käsitellään mm. toimintakertomus edelliseltä vuodelta sekä tilinpäätös. Syyskokouksen asioita ovat mm. toimintasuunnitelma ja talousarvio seuraavalle vuodelle, päätökset jäsenmaksuista ja palkkioista ja valinnat yhdistyksen puheenjohtajasta (kaksivuotiskausittain) sekä yhdistyksen hallituksen jäsenistä (10) ja varajäsenistä (5) erovuoroisten tilalle. Päätöksentekoon osallistuvat kokouksessa läsnä olevat yhdistyksen varsinaiset jäsenet.


text: YSTEA toimii ERTOlta saatavan jäsenmaksupalautteen turvin eikä peri omaa jäsenmaksua.


text: YSTEAn pääasiallista toimintaa ovat mm. työmarkkinaedunvalvonta, työehtosopimusneuvotteluihin osallistuminen, tes-tavoitteiden keruu kentältä, työehtosopimusten noudattamisen valvonta ja niistä opastus työpaikoilla. YSTEA tekee myös yhteiskunnallista edunvalvontaa, omien toimialojen seurantaa, työolosuhteisiin vaikuttamista ja yhteiskunnallisten epäkohtien esiin nostamista. Lisäksi YSTEAn toimintaan kuuluu luottamusmiesten ja muiden henkilöstön edustajien (HEDien) tukeminen ja vertaistuen järjestäminen, HED-seminaarien, työpaikkakäyntien ja muiden tapaamisten kautta sekä työpaikkaosastojen perustaminen, niiden tukeminen ja keskinäisen verkostoitumisen ylläpitäminen ja paikallisen klubitoiminnan tukeminen.


text: Ammattiyhdistyksen tehtäviä ovat myös jäsenhankinta ja järjestäytymisasteen nostaminen työpaikoilla, yhteenkuuluvaisuuden ja ay-tietoisuuden nostaminen ja kehittäminen sekä jäsenpalvelujen ja etuisuuksien kehittäminen ja ylläpito, kuten kotimaan lomatuki omana toimintana sekä jäsenten ohjaaminen käyttämään ERTOn palveluja ja etuja. YSTEAn jäsentoimintaa ovat jäsenmatkat, retket ja virkistyminen, jäsenten jaksamiseen ja fyysiseen sekä henkiseen kuntoon vaikuttaminen, omille toimialoille kohdistettujen kuntoutuskurssien aikaansaaminen. YSTEAlla on myös nuoriso- ja opiskelijatoimintaa sekä ns. 50+ -toimintaa (ikääntyvien työntekijöiden jaksamiseen panostaminen, senioritoiminta, mentorointi ja historian hyödyntäminen). Lisäksi YSTEAn arvojen pohjalta toimintaan kuuluvat kansainvälinen solidaarisuus ja kehitysyhteistyö. YSTEA tiedottaa pääasiassa YSTEA-lehden ja nettisivujen www.ystea.fi kautta sekä jäsenkirjeillä.


text: YSTEAn jäsenet ovat pääasiassa kolmen valtakunnallisen työehtosopimuksen (TES) piirissä. Näistä Sosiaalialan järjestöjen TES on yksin ERTOn hallitsema. Lisäksi ERTO on mukana Tehyn ja Suomen lähi- ja perushoitajaliitto SuPerin kanssa ns. TSN-yhteistyössä. (TSN = terveys- ja sosiaalialojen neuvottelujärjestö, joka neuvottelee yksityisen terveyspalvelualan ja yksityisen sosiaalipalvelualan työehtosopimuksista.) Koska näiden kolmen liiton väki työskentelee samoilla työpaikoilla, hoidetaan alan edunvalvonta STTK:ssa keskitetysti. Lisäksi YSTEAn toimialoilla on talokohtaisia työehtosopimuksia.


text: Sosiaalialan järjestöissä, yksityisellä sosiaalipalvelualalla tai yksityisellä terveyspalvelualalla työskentelevät voivat liittyä YSTEAn jäseneksi. YSTEA kuuluu ERTOon, jonka lakimiehet valvovat työehtosopimuksen toteutumista, neuvottelevat ja sopivat yhteistyössä yhdistyksen edustajien kanssa palkoista, lomista ja irtisanomissuojasta. YSTEAn jäsen saa pulmatilanteisiin neuvontaa ja apua ERTOsta. Muutostilanteissa ERTO ja YSTEA pitävät huolta jäsenten eduista. ERTOlla ja YSTEAlla on myös tarjottavanaan paljon jäsenetuja.


title: Uskonto Belgiassa

text: Belgian perustuslaki tunnustaa uskonnonvapauden. 50 % asukkaista kuuluu katoliseen kirkkoon, 5 % on muslimeja, 2,5 % protestanttisia kristittyjä, 0,4 % juutalaisia ja 0,3 % budhalaisia. Uskontokuntiin kuulumattomia on 41 %, joista 9 % on ateisteja. Roomalaiskatolisuus oli Belgian ainoa sallittu uskonto vuoteen 1781, jolloin Joosef II antoi määräyksen uskonnonvapaudesta. Vuoden 2010 eurobarometrin mukaan belgialaisista 37 % uskoo Jumalan olemassaoloon, 31 % uskoo jonkinlaiseen henkeen tai elämänvoimaan ja 27 % ei usko mihinkään jumalaan tai henkeen.


title: Olavi Linnove

text: Olavi Linnove (9. kesäkuuta 1898 – 20. marraskuuta 1950) oli suomalainen juristi, joka toimi äärioikeistolaisissa liikkeissä 1930- ja 1940-luvuilla.


title: Olavi Linnove

text: Linnove opiskeli lakitiedettä ja hänestä tuli varatuomari 1923. Linnove toimi vuosina 1921–1932 asianajajana Helsingissä, Hyvinkäällä ja Lahdessa. Vuodesta 1932 alkaen hän toimi tie- ja vesirakennushallituksessa aluksi apulaissihteerinä ja sitten 1934 alkaen virkaatekevänä sihteerinä. Syksyllä 1944 Teo Snellman, Yrjö Raikas, Vietti Nykänen, Sven B. Oksanen, Olavi Linnove ja Gunnar Lindqvist määrättiin sisäiseen karkotukseen maaseudulle. Linnoven myöhemmistä vaiheista toisen maailmansodan jälkeen ei ole tarkempaa tietoa.


title: Olavi Linnove

text: Linnove toimi 1930-luvun alussa Lapuan liikkeen asiamiehenä ja kirjoitti "Aktivisti"-lehteen. Hänet valittiin vuonna 1931 Hyvinkään kauppalanvaltuustoon. Myöhemmin hänestä tuli kansallissosialismin kannattaja. Linnove oli jatkosodan aikana muun muassa "Kustaa Vaasa" -lehden toimittajana ja hän kuului 1942 perustettuun Siniristi-järjestöön.


title: Marum (tulivuori)

text: Marum on aktiivinen tulivuori Ambrymin vulkaanisella saarella Vanuatulla. Tulivuoren kraatterissa on aktiivinen laavajärvi.


title: Metsäjätti

text: Metsäjätti on Miika Nousiaisen vuonna 2011 ilmestynyt kolmas romaani.


title: Metsäjätti

text: Teos kertoo puunjalostusteollisuudesta riippuvaista Törmälän kylästä lähteneestä Pasista, joka kauppakorkeakoulun jälkeen päätyy kuvitteellisen metsäyhtiön, Metsäjätin palvelukseen. Metsäjätti omistaa Törmälän kylän vaneritehtaan ja Pasi saa tehtäväkseen valmistella entisen kotikylänsä vaneritehtaan irtisanomiset.


title: Metsäjätti

text: Romaaniin perustuva näytelmä kantaesitettiin Kansallisteatterissa vuonna 2013.


title: Višera (Olhavan sivujoki)

text: Višera () on Olhavan sivujoki Novgorodin alueella Venäjällä. Sen pituus on 64 kilometriä ja valuma-alueen laajuus 1 100 neliökilometriä.


title: Višera (Olhavan sivujoki)

text: Joki saa alkunsa Bolšaja Višeran ja Malaja Višerkan (Malaja Višeran) yhtymäkohdasta Malaja Višeran ja Novgorodin piirien rajalla. Višera virtaa lounaaseen ja yhtyy Olhavajoen haaraan Malyi Volhovetsiin. Joen varrella sijaitsee Savinon kuntakeskus. Bolšaja Višeran varrella on Bolšaja Višeran taajama ja Malaja Višerkan varrella Malaja Višeran kaupunki. Višeran ja Mstajoen yhdistänyt Višeran kanava on jäänyt pois käytöstä.


title: SELMU

text: SELMU on Seinäjoen Elävän musiikin yhdistys, joka muun muassa järjestää Provinssi-rock festivaalin. Se osallistuu myös Rytmikorjaamon klubi- ja konserttitoimintaan, järjestää yksittäisiä konsertteja ympäri vuoden ja on mukana järjestämässä Mikkelin Jurassic Rockia.


title: Yleisluistelun Euroopan-mestaruuskilpailut 1899

text: Euroopan luistelumestaruudesta kilpailtiin Davosissa 16.-17. tammikuuta 1899. Vain miehet kilpailivat.


text: 1 000 metriä luisteltiin varsinaisen mestaruuskilpailun ulkopuolella.


title: Zoran Savić

text: Zoran Savić (; s. 18. marraskuuta 1966 Zenica, Bosnia ja Hertsegovinan ST, Jugoslavia) on serbialainen kilpauransa päättänyt koripalloilija.


title: Zoran Savić

text: Ennen pääsarjauraansa Savić pelasi alempia sarjoja Borak Caplijnan ja Cenik Celikan joukkueissa. Vuonna 1989 hän siirtyi pääsarjassa pelanneeseen KK Splitiin. Seura pelasi menestyksekkäästi ja se voitti kaksi Jugoslavian mestaruutta, kaksi Euroliigan-mestaruutta sekä kaksi cup-mestaruutta. Kausiksi 1991–1993 Savić siirtyi FC Barcelonaan, josta hän jatkoi kahdeksi vuodeksi PAOK Thessalonikiin. Seuran paidassa hän voitti Korać Cupin. Kaudeksi 1995–1996 Savić siirtyi Real Madridiin.


title: Zoran Savić

text: Vuonna 1996 hänet hankittiin Virtus Bolognaan, jossa hän pelasi kaksi kautta. Jälkimmäisellä Bolognan-kaudellaan Savić voitti kolmannen Euroliiga-mestaruutensa sekä Italian-mestaruuden. Kauden 1998–1999 hän vietti turkkilaisessa Efes Pilsenissä, mutta seuraavana kautena hän ei pelannut missään seurassa. Kaudeksi 2000–2001 Savić palasi FC Barcelonaan, josta hän siirtyi vuonna 2001 Fortitudo Bolognaan. Hän siirtyi Bolognaan lokakuussa 2001 ja paikkasi Dan McClintockia. Vuonna 2002 hän lopetti ammattilaisuransa.


title: Zoran Savić

text: Savić edusti maajoukkuetasolla Jugoslaviaa. Hän pelasi ensimmäiset arvokisansa vuonna 1990, jolloin maa voitti maailmanmestaruuden. EM-kilpailuista Savić voitti kultaa vuosina 1991, 1995 ja 1997. Lisäksi hän osallistui urallaan kerran olympialaisiin, joista hän voitti hopeaa vuonna 1996.


title: Melu (täsmennyssivu)

text: Melu voi viitata seuraaviin asioihin:


Taitoluistelun Euroopan-mestaruuskilpailut 1899 olivat taitoluistelun Euroopan-mestaruuskilpailut, jotka pidettiin 14. tammikuuta Davosissa, Sveitsissä. Ohjelmassa oli vain miesten kilpailu.


title: Posso

text: Posso on kotkalainen perinneherkku, joka koostuu omenahillolla täytetystä munkkitaikinasta. Nimi juontanee juurensa leivonnaisen ulkonäöstä. Litteähköissä possoissa on useimmiten kaksi korvaa tai jalkaa. Possoja on valmistettu Kotkassa jo 1950-luvun alusta asti.


title: Direct Contact

text: Direct Contact on vuonna 2009 suoraan DVD:lle julkaistu yhdysvaltalainen toimintaelokuva, jonka ohjasi Danny Lerner. Käsikirjoituksesta vastasi Les Weldon. Pääosassa esiintyy Dolph Lundgren.


title: Direct Contact

text: Mike Riggins on entinen Yhdysvaltain erikoisjoukkojen sotilas, joka on joutunut vankilaan aseiden salakuljettamisesta ja myymisestä. Eräs CIA:n jäsen Clive Connelly tarjoaa Rigginsille rahaa ja vapauden mikäli hän pelastaa Karadjovin mafian sieppaaman amerikkalaisnaisen Ana Galen turvaan. Tehtävän aikana Riggins kuitenkin saa huomata koko tarinan olleen huijausta ja joutuu selvittämään kumpi organisaatioista on todellinen vihollinen.


title: Bourrasque-luokka (hävittäjä)

text: Bourrasque-luokka oli Ranskan laivaston kahdentoista hävittäjän () alusluokka.


title: Bourrasque-luokka (hävittäjä)

text: Luokan vaatimukset esitettiin huhtikuussa 1920 ja niiden lähtökohtana oli 1350 tonnin uppouma kuivana. Pääaseistuksena tuli olla neljä 3,9 tuuman tykkiä ja niiden tuli saavuttaa 33 solmun nopeus. Saman aikaisesti muiden maiden laivastot olivat siirtyneet 4,7 tuuman tykkeihin, minkä seurauksena suunnitelmaa päätettiin muuttaa. Ratkaistavana oli joko uuden 4,7 tuuman tykkiaseistuksen luominen tai olemassa olevan 5,1 tuuman tykkien, joita oli jo asennettu uusiin raskaisiin hävittäjiin () käyttöönotto. Aluksiin päätettiin asentaa 5,1 tuuman Mle 1919 tykit, joiden kranaatti painoi 32 kg. Siten suunniteltuihin aluksiin asennettiin koko luokkansa raskain pääase. Muuten suunnitelma oli perinteinen ja jopa vanhakantainen kolmine savuhormeineen.


title: Bourrasque-luokka (hävittäjä)

text: Pääaseistuksen koruskulma oli 36 astetta, mikä mahdollisti 20000 jaardin ampumaetäisyyden. Suuri korotuskulma kuitenkin aiheutti tulitoiminnan hidastumisen, mikä oli neljästä viiteen laukausta minuutissa. Alusten ilmatorjunta-aseistuksena oli suunnitelman mukaan yksi 75 millimetrin Mle 1927 ilmatorjuntatykkiä ja kaksi 8 millimetrin ilmatorjuntakonekivääriä. Sukellusveneentorjuntaan aluksilla oli kaksikymmentä 200 kilogramman syvyyspommia kahdessa kiskossa keskilaivassa ja lisäksi kahdella syvyyspomminheittimellä voitiin ampua 100 kilogramman syvyyspommeja. Alusten torpedoaseistukseksi asennettiin uudet 550 millimetrin Mle 1923 torpedoputket. Aiempi Mle 1919 torpedoissa oli ainoastaan 522 paunan lataus, kun taas uusissa oli 913 paunan lataus. Kantaman ollessa 15300 jaardia 25 solmun nopeudella.


title: Bourrasque-luokka (hävittäjä)

text: Vuoden 1922 laivasto-ohjelmassa vahvistettiin kahdentoista aluksen hankinta. Kaikki luokan alukset tilattiin yksityisiltä telakoilta. Ne saavuttivat koeajoissa noin 34,5 solmun maksiminopeuden, mutta niiden keskinopeus oli solmua hitaampi. Esimerkiksi "Orage" saavutti kahdeksan tunnin koeajossa vain 32,57 solmun keskinopeuden ja yhdeksännen tunnin keskinopeus oli 32,80 solmua. Normaalissa palvelukuormassa alusten todennäköinen nopeus oli 30 solmua.


title: Novoselitsy

text: Novoselitsy () on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Mstajoen rannalla 30 kilometriä Novgorodista itään. Kylässä on 1 800 ja kunnassa 3 900 asukasta (vuonna 2009).


title: Novoselitsy

text: Novoselitsyn kunnan pinta-ala on 522,3 neliökilometriä. Se rajoittuu pohjoisessa ja idässä Malaja Višeran piiriin, etelässä Novgorodin piirin Bronnitsan ja lännessä Savinon kuntiin sekä luoteessa Tšudovon piiriin. Pinta-alasta 86,8 % on metsää ja 8,8 % maatalousmaata. Kunnan etelärajalla virtaa Msta ja koillisesta lounaaseen Višerajoki.


title: Novoselitsy

text: Keskuskylän lisäksi kuntaan kuuluvat Aleksandrovskojen, Baranihan, Božonkan, Lahnovon, Ljudbitovon, Markovon, Mytnon, Pjatnitsan, Plaškonon, Posadin, Radotšan, Rušinovon, Ryševon, Sopkin, Sosnovkan ja Žabitsyn kylät. Puolentoista tuhannen asukkaan Božonka liitettiin Novoselitsyn kuntaan vuonna 2010.


title: Novoselitsy

text: Kunnan läpi kulkee Moskovan ja Pietarin välinen M10-valtatie. Novoselitsyssa toimii varuskunta ja Božonkassa Novgorodin suurkanala. Lisäksi on kolme puunhankintayritystä, leipätehdas ja yksityinen maatila. Lähes puolet työvoimasta työskentelee kunnan ulkopuolella.


title: Novoselitsy

text: Novoselitsyssa on lastentarha, keskikoulu, lasten taidekoulu, kirjasto ja poliklinikka. Božonkan palveluihin kuuluvat lastentarha, keskikoulu, kulttuuritalo, kirjasto ja poliklinikka. Nähtävyyksiä ovat muinaiset hautapaikat, Štšegletsin kulttikivi, 1800-luvulta peräisin oleva Novoselitsyn sotilasasutuksen rakennuskokonaisuus sekä toisen maailmansodan muistomerkit.


title: Savino

text: Savino () on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Olhavan sivujoen Višeran varrella 12 kilometriä Novgorodista itään. Kylässä on vajaa tuhat ja kunnassa 2 100 asukasta (vuonna 2009).


title: Savino

text: Savinon kunnan pinta-ala on 357,1 neliökilometriä. Se rajoittuu idässä Novgorodin piirin Novoselitsyn, etelässä Bronnitsan ja lounaassa Volotovon kuntiin, lännessä Novgorodin kaupunkipiirikuntaan ja Tšetšulinon kuntaan, luoteessa Podberezjen kuntaan ja pohjoisessa Tšudovon piiriin. Pinta-alasta 68,9 % on metsää ja 24,2 % maatalousmaata. Kunnan etelärajalla virtaa Msta ja länsirajalla Olhavanjoki.


title: Savino

text: Keskuskylän lisäksi kuntaan kuuluvat Dubrovkan, Gorodokin, Gubarevon, Kirillovkan, Novonikolajevskojen, Pahotnaja Gorkan, Robeikan, Russan, Ševelevon, Sitnon, Speranskaja Myzan, Slutkan, Mšagan, Volynin, Vylegin ja Zmeiskon kylät sekä Sitnon taajama.


title: Savino

text: Kunnan kautta kulkee Moskovan ja Pietarin välinen M10-valtatie. Suurin osa työvoimasta työskentelee Novgorodissa. Kunnassa toimii kaksi maatalousyritystä, asfalttitehdas ja sahalaitos.


title: Savino

text: Savinossa on lastentarha, keskikoulu, kulttuuritalo, kirjasto ja poliklinikka. Nähtävyyksiin kuuluvat muinaiset asuin- ja hautapaikat, 1400-luvulla perustetun Savva Višeralaisen luostarin rauniot, Speranskin kartano, käytöstä pois jäänyt Višeran kanava sekä toisen maailmansodan muistomerkit.


title: Toriparkki

text: Toriparkki voi tarkoittaa seuraavia:


title: Thompson–Baraitserin oireyhtymä

text: Thompson–Baraitserin oireyhtymä on oireyhtymä, joka keskeisimmin ilmenee maksan fibroosina, munuaiskystina ja kehitysvammaisuutena. Muita oireyhtymässä tavattuja piirteitä ovat olleet esimerkiksi lyhytkasvuisuus, kouristelu ja näkövamma. Tila on hyvin harvinainen.


title: Thompson–Baraitserin oireyhtymä

text: Ensimmäisenä oireyhtymän kuvasivat vuonna 1986 Elizabeth Thompson ja Michael Baraitser. Sairastuneet olivat kaksi siskosta. Toinen heistä oli 23-vuotias, ja hänen kasvonpiirteensä muistuttivat Smith–Lemli–Opitzin oireyhtymässä tavattuja; lisäksi hänellä oli silmien kolobooma ja hypoplastiset munuaiset, joissa oli yksittäinen kysta. Toinen sisko kuoli puolitoistavuotiaana. Hänellä oli enkefaloseele ja kystisesti laajentuneet munuaisytimen kokoojaputket. Eroavaisuuksia Smith–Lemli–Opitzin ja Meckelin oireyhtymiin ilmeni riittävästi, jotta löydösten katsottiin viittaavan erilliseen autosomissa peittyvästi periytyvään MCA–MR-oireyhtymään (useita synnynnäisiä epämuodostumia ja älyllinen kehitysvammaisuus).


title: Saulius Štombergas

text: Saulius Štombergas (s. 14. joulukuuta 1973 Klaipėda, Liettuan SNT, Neuvostoliitto) on liettualainen kilpauransa päättänyt koripalloilija.


title: Saulius Štombergas

text: Štombergas aloitti uransa vuonna 1992 BC Žalgirisin joukkueessa. Vuonna 1993 hän siirtyi KK Atletasiin, jossa hän pelasi vuoteen 1996 asti. Kaudeksi 1996–1997 Štombergas siirtyi kiinalaiseen Vostok Shanghaihin, jossa hän pelasi lähes koko kauden. Kauden lopussa hän siirtyi takaisin Atletasiin, jossa hän ehti pelata kaksi ottelua. Vuodet 1997–1999 Štombergas pelasi jälleen Žalgirisissa. Seuran paidassa hän voitti Liettuan-mestaruuden vuosina 1998 ja 1999 sekä Euroliigan-mestaruuden kaudella 1998–1999. Kaudeksi 1999–2000 Štombergas siirtyi italialaiseen Virtus Bolognaan. Hän ei pelannut seurassa koko kautta, sillä huhtikuussa 2000 hänet vaihdettiin Darnell Meehen.


title: Saulius Štombergas

text: Štombergas teki kaudella 2000–2001 Saski Baskonian kanssa kaksivuotisen sopimuksen, mutta hän pelasi seurassa ainoastaan yhden kauden ja siirtyi Efes Pilseniin. Seuran kanssa hän voitti Turkin-mestaruuden. Kaudeksi 2002–2003 Štombergas palasi jälleen Žalgirisiin, josta hän lähti jo yhden kauden jälkeen UNIKS Kazaniin. Seuran kanssa hän voitti FIBA Europe Leaguen kaudella 2003–2004. Kauden 2004–2005 Štombergas vietti turkkilaisessa Ülkersporissa, josta hän palasi vuosiksi 2005–2007 Kazaniin. Kesällä 2007 hän ilmoitti lopettavansa ammattikoripalloilun. Hän pelasi vielä kauden 2007–2008 kuitenkin Liettuan toisella sarjatasolla Naglis-Adakrisin joukkueessa. Hän pyörsi lopettamispäätöksensä ja palasi vielä kaudeksi 2009–2010 Kazaniin.


title: Saulius Štombergas

text: Pelaajauransa jälkeen Štombergas on toiminut eri joukkueiden valmentajistossa. Hän on ollut muun muassa Žalgirisin valmentajaryhmässä.


title: Saulius Štombergas

text: Štombergas kuului Liettuan maajoukkueeseen vuosina 1994–2004. Hän voitti urallaan EM-hopeaa vuonna 1995 ja kultaa vuonna 2003. Štombergas edusti maataan myös vuoden 1998 MM-kilpailuissa. Olympialaisissa Štombergas esiintyi kolme kertaa vuosina 1996, 2000 ja 2004. Hän voitti kaksi olympiapronssia.


title: Miesten yleisluistelun maailmanmestaruuskilpailut 1901

text: Pikaluistelun maailmanmestaruudesta kilpailtiin Tukholmassa 9.-10. helmikuuta 1901. Vain miehet kilpailivat. Kilpailut olivat osa Pohjoismaisia kisoja. Mestaruus ei ratkennut yhteispisteiden vaan lajivoittojen määrän perusteella.


text: Kilpailut järjestettiin Djurgårdsvikenin rannalla meren jäällä. Mestaruuteen vaadittiin kolme lajivoittoa. Franz Fredrik Wathén voitti ensimmäisenä päivänä 500 metrin kilpailun ja Rudolf Gundersen 5 000 metriä. Toisena päivänä Wathén oli nopein 1 500 metrillä, joten hänellä oli mahdollisuus mestaruuteen viimeisessä 10 000 metrin kilpailussa. Wathénin ja Gundersenin luistellessa samassa parissa sää oli huono. Wathén voitti parin ja vaikka tuuli myöhemmin tyyntyi, kukaan ei kyennyt parantamaan hänen aikaansa.


title: Kanavanippu H

text: Kanavanippu H on Digitan kanavanippu, jonka näkyvyysalueella näkyvät televisiokanavat ovat Yle TV1 HD, Yle TV2 HD, Yle Fem HD, Estradi HD ja TV Etusivu sekä AdultTV.fi. Toimilupaa kanavanippuun hakivat Anvia ja Digita, mutta ohjelmistolupia ei hakenut yksikään yritys. Päätös kanavanippuun myönnetystä verkkotoimiluvasta tehdään joulukuussa 2012.


title: Naisten yleisluistelun maailmanmestaruuskilpailut 1952

text: Naiset kilpailivat Kokkolassa, Suomessa yleisluistelun maailmanmestaruudesta.


title: Estradi (televisiokanava)

text: Estradi on maksuton televisiokanava, joka näkyy suomalaisessa antennitelevisioverkossa kanavapaikalla 28. Estradi aloitti toimintansa vuonna 2007, jota se jatkoi vuoteen 2010, kunnes joutui lopettamaan. Kanavan toiminta aloitettiin uudestaan 2011.


title: Estradi (televisiokanava)

text: Kanavalla voivat yritykset tai yhteisöt lähettää omaa ohjelmaa antenni-tv:ssä. Lähetykset voivat olla säännöllisiä tai kertaluonteisia, salaamattomia tai salattuja vain tietylle katsojaryhmälle tarkoitettuja.


title: D-dimeeri

text: D-dimeeri on fibriinin hajoamistuote, jota vapautuu verenkiertoon kun fibriinin aiheuttama verihyytymä hajoaa. Sen nimi johtuu siitä, että se sisältää kaksi dimeeriksi ristiinlinkittynyttä fibrinogeenin palasta. Se on mitattavissa oleva arvo ja kertoo verihyytymien olemassaolosta.


title: D-dimeeri

text: Kun verestä määritellään D-dimeerin arvo (P-FIDD-arvo), se kertoo veren hyytymisen ja liukenemisen tasapainosta elimistössä. Hyytymisjärjestelmän toiminnan lopputuloksena syntyy paikallisen suonivaurion alueella trombiinientsyymiä, joka pilkkoo fibriiniä fibrinogeenista. Muodostuneen fibriinin pintaan tarttuu heti plasmasta "plasminogeenia", joka kudoksen plasminogeenin aktivaattorin "tPA:n" avulla muuttuu plasmiiniksi. Plasmiini pilkkoo ristisidoksien vahvistamaa fibriiniä D-dimeeriksi.


title: D-dimeeri

text: D-dimeeriä seurataan tapauksissa, joissa on syytä epäillä tukosalttiutta. D-dimeerin suurentuneet pitoisuudet liittyvät verisuonitukoksen uusiutumisvaaraan mm. idiopaattisen tukoksen sairastaneilla ja trombofilian kantajilla, kun antikoagulaatiohoito lopetetaan.


title: D-dimeeri

text: D-dimeerin ohjearvot ovat:


title: Luettelo Dreamtalen kappaleista

text: Tämä on luettelo power metal-yhtye Dreamtalen kappaleista.


title: Salattu rikos

text: Salattu rikos () on vuonna 2002 ensi-iltansa saanut trilleri, joka perustuu Joseph Finderin romaaniin. Elokuvan pääosia esittävät Ashley Judd, Morgan Freeman, James Caviezel, Adam Scott, Amanda Peet ja Bruce Davison. Elokuvan on ohjannut Carl Franklin. Elokuva oli taloudellinen menestys kritiikistä huolimatta.


title: Do They Know It’s Christmas?

text: Do They Know It's Christmas? on vuonna 1984 julkaistu Band Aidin hyväntekeväisyyssingle, jolla kerätiin varoja Etiopian nälänhädän uhrien hyväksi.


title: Do They Know It’s Christmas?

text: Projektin ideoi Bob Geldof nähtyään televisiouutisissa raportteja Etiopian tilanteesta. Hän otti yhteyttä Ultravox-yhtyeessä vaikuttaneeseen Midge Ureen, jonka kanssa Geldof teki kappaleen "Do They Know It's Christmas?". Hän keräsi nopeasti ryhmän tunnettuja brittiartisteja ja laulu nauhoitettiin lokakuussa 1984.


title: Do They Know It’s Christmas?

text: Marraskuun lopussa julkaistusta kappaleesta tuli nopeasti Britannian singlelistan kaikkien aikojen myydyin single. Pelkästään ensimmäisen viikon aikana sitä myytiin miljoona kappaletta ja single pysyi listaykkösenä viiden viikon ajan. Se nousi ykköseksi myös yli kymmenessä muussa maassa sekä lisäksi European Hot 100 -listalla.


title: Do They Know It’s Christmas?

text: "Do They Know It's Christmas?" säilyi Britannian myydyimpänä singlenä vuoteen 1997 saakka, jolloin sen ohitti Elton Johnin prinsessa Dianan muistoksi julkaisema "Candle in the Wind 1997". Yhteensä singleä myytiin 1980-luvun loppuun mennessä maailmanlaajuisesti lähes 12 miljoonaa kappaletta.


title: Do They Know It’s Christmas?

text: Kappale on levytetty uudestaan kolmesti; vuonna 1989 sen julkaisi Stock Aitken Waterman -ryhmän kokoama Band Aid II, vuonna 2004 Band Aid 20 ja vuonna 2014 Band Aid 30. Kaksi ensimmäistä keräsivät myös varoja nälänhädän uhreille ja jälkimmäisin Länsi-Afrikan ebolaepidemian uhrien auttamiseksi.


title: So Lucky

text: So Lucky on moldovalaisen Zdob și Zdub -yhtyeen kappale, jolla yhtye edusti maataan vuoden 2011 euroviisuissa. Se kilpaili toisessa semifinaalissa, jossa se sai 54 pistettä, sijoittui kymmenenneksi ja pääsi siten finaaliin. Finaalissa se sai 97 pistettä ja sijoittui sijalle 12.


title: Tuomo Holopainen

text: Tuomo Holopainen on suomalainen selostaja, ääninäyttelijä ja näyttelijä. Hän on toiminut selostajana jo yli 30 vuotta. Hän on lukenut satoja, tai jopa tuhansia eri dokumentteja, muun muassa "Avara luonto" -ohjelmassa. Lisäksi hän on lukenut muun muassa äänikirjoja.


title: Tuomo Holopainen

text: Holopainen on ääninäytellyt monissa animaatioelokuvissa 1990-luvulta lähtien, sekä näytellyt sivurooleja elokuvissa ja televisiosarjoissa.


title: Tuomo Holopainen

text: 1970-luvulla Holopainen vaikutti Avaruuslintu-nimisessä lauluyhtyeessä.


title: Lyonesse-trilogia

text: Lyonesse on Jack Vancen fantasiatrilogia, joka koostuu teoksista "Suldrun's Garden" (1983), "The Green Pearl" (1985) ja "Madouc" (1989). Sarja on julkaistu yhteislaitoksena "The Complete Lyonesse" vuonna 2011.


title: Känkänen

text: Känkänen on suomenkielinen sukunimi. Tunnettuja nimenkantajia ovat:


title: Tuija Westerholm

text: Tuija Westerholm on suomalainen selostaja, mediakasvattaja ja Metkan toiminnanjohtaja. Hän on toiminut mediakasvattajana vuodesta 1993 lähtien. Hän on myös tuottanut Ylellä lasten- ja nuortenohjelmia.


title: Tuija Westerholm

text: Westerholm on yksi "Avara luonto" -ohjelman selostajista. Hän on myös yksi ääninäyttelijöistä animaatiosarjojen "Maija Mehiläinen" ja "Seitsemän pientä hiirtä" suomenkielisissä dubbauksissa.


title: Suolaleinikki

text: Suolaleinikki ("Ranunculus cymbalaria") on monivuotinen, pienikokoinen leinikkikasvi. Muiden leinikkien tavoin suolaleinikki on myrkyllinen kasvilaji koska se sisältää runsaasti protoanemoniiniksi hajoavaa ranunkuliinia.


title: Suolaleinikki

text: Suolaleinikki kasvaa vain 5–15 cm pitkäksi. Pitkärönsyinen, hento varsi on rento ja lähes kalju. Kasvin pituuteen nähden sen lehtiruodit ovat pitkiä, peräti 5–15 cm pituisia. Lehden lehtilapa on 0,7–1,5 cm leveä, pyöreähkö, hertta- tai tylppätyvinen ja nyhälaitainen. Varret ovat lehdettömiä ja tavallisesti 1–3-kukkaisia. 6–10 mm leveissä kukissa on kaksi kehäkiehkuraa. Terälehdet ovat mesikuopallisia, kapeita ja pituudeltaan verholehtien mittaisia. Suomessa suolaleinikki kukkii heinä-elokuussa. Pitkänomainen hedelmä koostuu noin 1,5 mm pitkistä, pitkittäisharjuisista ja lyhytotaisista pähkylöistä.


title: Suolaleinikki

text: Suolaleinikin kaksiosainen päälevinneisyysalue kattaa toisaalta suurimman osan Pohjois-Amerikkaa pohjoisimpia ja kaakkoisimpia osia lukuun ottamatta. Pohjois-Amerikasta laji on levinnyt myös Meksikoon ja Etelä-Amerikkaan. Toinen päälevinneisyysalue on Keski- ja Itä-Aasiassa, jossa lajin levinneisyys on varsin mantereinen. Sitä kasvaa muun muassa Venäjän Kaukoidässä, Itä- ja Etelä-Siperiassa sekä Pohjois- ja Keski-Kiinassa. Euroopassa suolaleinikki on hyvin harvinainen tulokaslaji, jota on tavattu vain Romaniassa, Etelä-Norjassa ja -Ruotsissa sekä Suomessa. Pohjoismaiden havainnot lajista ovat kaikki merenrannoilta, Romanian esiintymien ollessa sisämaasta. Eurooppaan laji on tullut Pohjois-Amerikasta.


title: Suolaleinikki

text: Suomessa suolaleinikki on vakinaistunut uustulokas, jota kasvaa Pohjanlahden rannikolla lähinnä Porin ja Kristiinankaupungin välisellä alueella.


title: Suolaleinikki

text: Suomessa suolaleinikki on merenrantaniittyjen kasvi. Siellä se viihtyy erityisesti painanteissa matalaruohoisilla kohdilla. Päälevinneisyysalueillaan laji on pääasiassa sisämaan laji.


title: Männistönpuhto

text: Männistönpuhto tai Männistö on kylä Merijärvellä Pohjois-Pohjanmaalla. Kylän läpi virtaa Pyhäjoki. Kylällä on uimaranta.


title: Kalapudas

text: Kalapudas on kylä Merijärvellä Pohjois-Pohjanmaalla, Pyhäjoen pohjoisrannalla.


title: Kalapudas

text: Kalapudas on ns. puhtokylä, jonka asutus on voimakkaiden kevättulvien takia keskittynyt maaston korkeimmille kohdille niin, että rakennukset ovat osin erittäin lähellä toisiaan. Kalaputaan kylän keskus muodostuu neljästä taloryhmästä, jotka ovat Kalapudas, Alapudas, Rantapudas ja Ylimäki. Niihin kuuluu päärakennusten lisäksi yhteensä yli kaksikymmentä talousrakennusta. Vanhin, kylän lounaisosassa sijaitseva päärakennus Rantapudas lienee rakennettu 1707 tai 1710. Sitä vastapäätä olevan Alaputaan päärakennus on 1800-luvulta, samoin kuin kylän kaakkoisosassa sijaitsevan Kalaputaan päärakennus, joka on vuodelta 1806. Kylän kantatalona Kalapudas on kuitenkin perustettu jo 1558. Ylimäestä siirrettiin sivurakennus Merijärven Säästöpankin taloksi 1940-luvulla, mutta se tuhoutui pian pystyttämisen jälkeen tulipalossa. Ylimäen pihapiirin rakennukset ovat pääosin 1880-luvulta. Kalaputaan kylälle on laadittu kyläsuunnitelma, jonka yhteydessä tehtiin rakennusten kuntotarkastus ja inventointi.


title: Kalapudas

text: Kalaputaan kyläkoulu lopetti toimintansa 1980-luvulla.


title: Ylipää (Merijärvi)

text: Ylipää on kylä Merijärvellä Pohjois-Pohjanmaalla. Kylän läpi virtaa Viirelänoja. Kylällä sijaitsee muun muassa kylätalo sekä Pahkasalon kylämuseo.


title: Glen Gulutzan

text:
Glen Gulutzan (s. 12. elokuuta 1971) on entinen jääkiekkoilija ja nykyinen valmentaja. Hän toimi vuosina 2011–2013 NHL-seura Dallas Starsin päävalmentajana.
Gulutzan aloitti 15-vuotiaana juniorisarja WHL:n Moose Jaw Warriorsissa, ja pelasi siellä myös seuraavan kauden. Ensimmäisellä kaudella Gulutzan pelasi vain yhden ottelun ja toisella kaudella kuusi ottelua. Ura jatkui WHL:n Brandon Wheat Kingsissä seuraavat kaksi kautta. Niinä kausina Gulutzan pelasi yhteensä 108 peliä ja teki niissä tehot: 108, 30+69=99. Vielä seuraava kausi kului WHL:ssä, mutta sen jälkeen hän siirtyi CWUAA:han eli yliopistolliseen jääkiekkoliigaan. Ura jatkui WCHL:ssä, IHL:ssä ja lopulta Vaasan Sportissa. Loppu-ura vuoteen 2003 kului WCHL:n Fresno Falconsissa.
Gulutzanin valmennusura alkoi heti pelaajauran päättymisen jälkeen ECHL:n Las Vegas Wranglersissa, jonka päävalmentajana hän toimi vuodesta 2003 vuoteen 2009. Tämän jälkeen hän valmensi American Hockey Leaguen Texas Starsia ennen siirtymistä Dallas Starsin päävalmentajaksi kesällä 2011.


title: Ivan Šiškin

text: Ivan Ivanovitš Šiškin (; 25. tammikuuta 1832 Jelabuga, Venäjän keisarikunta – 20. maaliskuuta 1898 Pietari) oli venäläinen taidemaalari ja maalaustaiteiden professori. Hän tuli tunnetuksi erityisesti mestarillisena puiden ja aarniometsien kuvaajana. Šiškinillä oli läheiset suhteet Venäjän maalaustaidetta uudistaneeseen vaeltajien eli peredvižnikkien koulukuntaan.


title: Ivan Šiškin

text: Ivan Šiškin syntyi vuonna 1832 Jelabugassa Vjatkan kuvernementissa, nykyisen Tatarstanin alueella, pikkuporvarilliseen perheeseen kauppiaan pojaksi. Hän kävi koulua Kazanissa, mutta vuonna 1848 hän keskeytti lukion, jotta hänestä ei omien sanojen mukaan tulisi ”byrokraattia”. Tämän jälkeen Šiškin opiskeli vuosina 1852–1856 Moskovan maalaus-, veisto- ja rakennustaiteen opistossa ja vuodesta 1856 Pietarin taideakatemiassa, josta hän valmistui vuonna 1860 parhain mahdollisin arvosanoin. Vuodet 1861–1866 Šiškin opiskeli taidemaalausta Saksassa ja Sveitsissä. Vuonna 1873 Pietarin taideakatemia kohotti hänet professoriksi, missä virassa hän toimi kuolemaansa asti.


title: Ivan Šiškin

text: Šiškin teki elämässään satoja maisemamaalauksia ja tuhansia piirustuksia, joista useat hankki venäläinen kauppias ja taiteenkerääjä Pavel Tretjakov. Suurin osa Šiškinin tunnetuimmista maalauksista on nähtävillä Tretjakovin galleriassa Moskovassa tai Venäläisen taiteen museossa Pietarissa.


title: Ivan Šiškin

text: Ivan Šiškin kuoli vuonna 1898 maalaustelineensä ääreen.


title: Andrei Astvatsaturov

text: Andrei Astvatsaturov (Андрей Аствацатуров, s. 1969) on venäläinen kirjailija, kirjallisuudentutkija ja kirjallisuuskriitikko. Astvatsaturov on Pietarin valtionyliopiston dosentti ja johtaa kirjallisuudentutkimuksen koulutusohjelmaa Smolnan instituutissa. Hänen esikoisromaaninsa "Ihmiset alastomuudessa" (Люди в голом) julkaistiin vuonna 2009, ja se ilmestyi suomeksi vuonna 2010. Teos on nykyajan pietarilaista älymystöä kuvaavan trilogian aloitusosa. Osittain omaelämäkerrallisessa trilogiassaan Astvatsaturov kuvaa Pietarin intelligentsiaa ja taiteilijapiirejä.


title: Andrei Astvatsaturov

text: Astvatsaturov osallistui Lahden kansainväliseen kirjailijakokoukseen vuonna 2011.


title: Andrei Astvatsaturov

text: Astvatsaturov on kotimaassaan tunnettu angloamerikkalaisen kirjallisuuden asiantuntija, joka on julkaissut tutkimuksia mm. T.S. Eliotista, Henry Milleristä sekä kirjallisuuden fenomenologiasta. Astvatsaturov on kuudennen polven pietarilainen ja etniseltä taustaltaan juutalainen. Hänen sukunsa on tunnettu älymystösuku, johon kuuluu lukuisia arvostettuja tutkijoita. Näistä merkittävin on hänen äidinisänsä, neuvostoliittolainen kielitieteilijä, kirjallisuudentutkija ja akateemikko Viktor Žirmunski.


title: Sebastian Collberg

text: Erik Sebastian Collberg (s. 23. helmikuuta 1994 Mariestad, Ruotsi) on ruotsalainen jääkiekkoilija, joka pelaa SHL-joukkue Rögle BK:ssa. Hän on pelipaikaltaan oikea laitahyökkääjä ja laukoo oikealta. Frölundan J20-joukkueen päävalmentaja Emil Olsén vertasi Collbergiä juniorina luistelutaidoiltaan Paul Coffeyhyn. Collberg on itse pitänyt esikuvanaan Aleksandr Ovetškinia.


title: Sebastian Collberg

text: Collberg on Mariestad BoIS HC:n kasvatti. Hän siirtyi vuonna 2010 Frölunda HC:hen, jossa Collberg teki Elitserien-debyyttinsä 7. joulukuuta 2010 Södertälje SK:ta vastaan ollen kymmenenneksi nuorin Elitserienissä debytoinut pelaaja. Collberg pelasi kauden aikana viisi Elitserien-ottelua runkosarjassa ja yhden ottelun European Trophy -harjoitusturnauksessa. Hän voitti kaudella myös J20 SuperElitin ja J18 Allsvenskanin mestaruuden. Collberg voitti J20 Superelitin pudotuspelien alle 17-vuotiaiden pistepörssin tehoilla 21+23=44 ja voitti junioreiden European Trophyn sekä valittiin sen tähdistökentälliseen.


title: Sebastian Collberg

text: KHL-joukkue Avangard Omsk varasi Collbergin viidennellä kierroksella 124. pelaajana . Kaudella 2011–2012 hän nousi Frölundan Elitserien-miehistöön, mutta Collberg pelasi kauden aikana myös sen J20- sekä J18-joukkueessa. Hän voitti J18 Allsvenskanin pronssia keväällä 2012 ja valittiin sarjan parhaaksi hyökkääjäksi. Elitserienissä Collberg pelasi tulokaskaudellaan 41 runkosarjaottelua jääden ilman tehopisteitä. Hän pelasi Frölundan miesten joukkueessa myös European Trophy -harjoitusturnauksessa tehden yhden maalin. Toukokuussa 2012 Collberg teki vuoden mittaisen jatkosopimuksen Frölundan kanssa.


title: Sebastian Collberg

text: Tammikuussa 2012 NHL:n kykyjenetsijäpalvelu listasi Collbergin Euroopassa pelaavista kenttäpelaajista toiseksi . Rankingissa hänen edellään oli vain maanmies Filip Forsberg. Huhtikuussa Collberg putosi siinä kolmanneksi Teuvo Teräväisen noustua toisella sijalle. Montréal Canadiens varasi hänet lopulta toisella kierroksella 33. pelaajana.


title: Sebastian Collberg

text: Kaudella 2012–2013 Collberg teki Elitserienissä 35 runkosarjaottelussa tehot 6+3=9 sekä viidessä playoff-ottelussa kaksi syöttöpistettä. Hän pelasi kauden aikana myös lainalla HockeyAllsvenskan-joukkue Örebro HK:ssa sekä yhden ottelun verran myös kasvattajaseurassaan Mariestad Bois HC:ssa, Ruotsin I-divisioonassa. Elitserien-kauden päätteeksi, huhtikuussa 2013 Collberg siirtyi ammattilaistry-out -sopimukselal Montréal Canadiensin farmijoukkue Hamilton Bulldogsin vahvuuteen. Hän pelasi siellä kaksi ottelua ja teki toukokuussa kolmivuotisen tulokassopimuksen Canadiensin kanssa. Collberg palasi syksyn harjoitusleirin kuitenkin takaisin Frölundaan vielä ensimmäisen sopimuskauden 2013–2014 ajaksi. Maaliskuussa 2014 Collbergin oikeudet kaupattiin New York Islandersille vaihdossa Thomas Vanekiin.


title: Sebastian Collberg

text: Collberg siirtyi Islandersin organisaatioon kaudeksi 2014–2015. Hän pelasi kautensa pääosin AHL-joukkue Bridgeport Sound Tigersissa, jossa tulokaskausi toi 43 runkosarjaottelussa tehot 4+14=18. Collberg pelasi myös kuusi ottelua ECHL-joukkue Stockton Thunderissa. Kauden 2015–2016 hän pelasi kokonaan Sound Tigersissa. Toukokuussa 2016 Islanders asetti Collbergin siirtolistalle, mutta mikään joukkue ei kuitenkaan napannut häntä, joten Collbergin sopimus purettiin. Muutamaa päivää myöhemmin Collberg teki kaksivuotisen sopimuksen SHL-joukkue Rögle BK:n kanssa.


title: Sebastian Collberg

text: Collberg pelasi alle 20-vuotiaiden MM-kilpailuissa vuosina 2012, 2013 ja 2014. Ensimmäinen turnaus päättyi maailmanmestaruuteen ja jälkimmäiset hopeaan. Vuoden 2012 turnauksessa hän oli tehoilla 4+3=7 Ruotsin toiseksi paras pistemies Max Fribergin jälkeen. Collberg oli myös Joakim Nordströmin ja Mika Zibanejadin kanssa joukkueen toiseksi parhaita maalintekijöitä. Vuoden 2013 turnauksessa hän jakoi tehoilla 4+2=6 Ruotsin sisäisen maalipörssin voiton Viktor Arvidssonin kanssa sekä sisäisen pistepörssin voiton Emil Molinin ja Rickard Rakellin kanssa.


title: Sebastian Collberg

text: Collberg oli voittamassa myös alle 18-vuotiaiden MM-hopeaa vuonna 2012, jolloin hän toimi Ruotsin varakapteenina. Collberg jakoi tehoilla 4+5=9 joukkueen sisäisen pistepörssin voiton Alexander Wennbergin kanssa. Hän pelasi myös alle 18-vuotiaiden Ivan Hlinkan muistoturnauksessa vuonna 2011, jolloin Collberg oli Ruotsin paras pistemies tehoilla 4+3=7 ja voitti hopeaa.


title: Sebastian Collberg

text: Collbergin pikkuveli Ludvig pelaa puolustajana Växjö Lakersin J20-junioreissa.


title: Tierbmesvarri

text: Tierbmesvarri tai Dierpmesvárri, usein myös suomalaisessa ääntämisasussa Termisvaara, on tunturi Käsivarressa Enontekiöllä. Se on Suomen eteläisin yli tuhat metriä korkea tunturi. Tunturilla on kaksi huippua, joiden etäisyys toisistaan on noin 1,2 kilometriä. Läntinen huippu (1 028,8 m) on hiukan korkeampi kuin itäinen (1 024 m). Maasto laskee lakien välissä noin 980 metrin korkeudelle. Tunturin etelä- ja länsirinne ovat varsin loivia, mutta erityisesti sen pohjoisrinne on hyvin jyrkkä pahtaseinä, Dierbmesbákti. Jyrkänteen juurella on Dierbmesjávri eli Termisjärvi, jonka pinta on 612,7 metrin korkeudella merenpinnasta. Itäinen huippu on järveä lähempänä ja tällä noin kilometrin matkalla on korkeuseroa 412 metriä.


title: Tierbmesvarri

text: Pöyrisjärven erämaa-alueen länsireunalta, Norjan vastaiselta rajalta Enontekiöltä löytyy myös toinen Termisvaara/Dierpmesvárri-niminen tunturi. Sen korkein kohta on samalla Suomen ja Norjan välisen rajan kulmapiste ja korkeus 615 metriä (sijainti ).


title: Tierbmesvarri

text: Eräretkeilijä ja vaelluskirjailija Kullervo Kemppinen käsittelee Käsivarren paikannimistöä teoksessaan "Haltian harteilla". Kirjassa tunturista käytetään nimeä Terbmisvaarri ja Kemppinen kertoo sen tarkoittavan ”törmävuorta”. Hänen selituksensä perustuu saamen kieleen. "Varri" tai "vaarri" tarkoittaa vuorta tai suurta tunturia eikä vaaraa, kuten sana usein käännetään suomen kieleen, ja tältä osin Kemppisen selitys lienee varma. Myös "tierbmes" tai "dierpmes" voivat olla muunnoksia törmää tarkoittavasta saamen sanasta ("tearbmi" tai "dearbmi") aivan kuten Kemppinen olettaa.


title: Tierbmesvarri

text: Nimen alkuosalle voi olla kuitenkin myös toinen selitys ja merkitys. Vaikka Dierbmesbákti on vaikuttava pahtaseinä, samanlaisia löytyy Käsivarresta useita muitakin ja jopa vaikuttavampia. Miksi juuri tälle tunturille olisi annettu nimi jyrkänteen perusteella? Kirjoitusasusta riippumatta nimen alkuosa voi olla väännös saamelaisten vanhan ukkosen jumalan nimityksestä Tiermes, Dearbmes tai Dearpmis. Sen muita yleisesti käytettyjä nimityksiä olivat muun muassa Horagállis, Hovregállis, Äijjih, Bájan ja Áddjá. Ukkosen jumala esiintyy uskomuksissa ilman haltijana ja ihmisten ja porojen suojelijana. Se puhdisti ilman taudeista ja antoi sateen ja elämän. Uskomusten mukaan Ukkosen jumala kykeni raivostuessaan lyömään tunturit kappaleiksi vasarallaan ja vahingoittamaan ihmisiä ja eläimiä. Tältä osin saamelaiset näyttävät ottaneen vaikutteita skandinaavisista uskomuksista ja ukkosenjumala Thorista. Tiermesin raivon lepyttämiseksi ja suopeana pitämiseksi sille uhrattiin porohirvaita. Tähän saamelaisten uskomuksiin pohjautuvaan nimen selitykseen sopisi Termisvaaran lounaiskulmalla oleva lappalaiskodan muotoinen ja kauas näkyvä, nelimetrinen seitakivi. Sen luona on voitu palvoa ukkosen jumalaa ja tästä on tullut nimi koko tunturille. Vastaavia mytologiaan perustuvia paikannimiä löytyy Käsivarresta muitakin, muun muassa Halti eli Háldečohkka.


title: Saavuttamisen ideologia

text: Saavuttamisen ideologialla tarkoitetaan uskomusta, jonka mukaan yksilö saavuttaa sosiaalisesti määritellyn menestyksen kovalla työnteolla ja koulutuksella. Tämän näkökulman mukaan tekijät kuten sukupuoli, rotu/etnisyys, taloudellinen tausta, sosiaaliset verkostot tai asuinalue/maantieteellinen sijainti ovat toissijaisia kovan työnteon ja koulutuksen rinnalla tai ovat ylipäänsä merkityksettömiä menestyksen tavoittelussa.


title: Saavuttamisen ideologia

text: Sandra L. Barnes ehdotti vuonna 2002, että yhdysvaltalaiseen saavuttamisen ideologiaan uskovat ihmiset syyttävät todennäköisesti yksilöiden asenteita ja moraalisia eroja huonosta menestyksestä. Tutkimuksessaan Barnes osoitti, että saavuttamisen ideologiasta eniten hyötyvät (esimerkiksi valkoihoiset miehet paremmilla asuinalueilla) omaksuvat sen todennäköisimmin. Afroamerikkalaiset uskovat valkoihoisia todennäköisemmin, että rotu auttaa joitakin saavuttamaan menestystä, ja suurempituloiset uskovat todennäköisemmin, että vahvat sosiaaliset verkostot ovat merkityksettömiä suhteessa menestykseen. Kaikki vastaajaryhmät uskoivat kuitenkin, että koulutus ja kova työnteko ovat tärkeimpiä menestyksen tekijöitä. Barnes väittää, että menestys saavutetaan parhaiten, kun saavuttamiseen tähtäävä asenne yhdistetään todelliseen kykyyn saavuttaa yksilöllisiä tavoitteita. Vaikka valtaosalla ihmisistä olisi oikea asenne, rakenteelliset tekijät voivat estää heidän menestymistään.


title: Saavuttamisen ideologia

text: Jay MacLeod tutki kahta matalan tulotason asuinalueiden poikien ryhmää kirjaansa "Ain't No Makin' It" varten. "Hallway Hangers" -ryhmä, joka koostui enimmäkseen valkoihoisista pojista, ei hyväksynyt amerikkalaista saavuttamisen ideologiaa. MacLeod päätteli, että tämä johtuu useista tekijöistä. Poikien vanhemmat halusivat lastensa menestyvän, mutta varoivat kannustamasta toiveajatteluun, koska he eivät halunneet tuottaa lapsilleen pettymystä.


title: Saavuttamisen ideologia

text: Seurauksena oli, että taustaltaan matalan tulotason opiskelijat menestyvät huonosti kasvaessaan aikuisiksi. Niinpä myös vanhempiin saattaa vaikuttaa alisuoriutumisen ympäristö, jota he pahentavat suhteessa lapsiinsa. "Hallway Hangers" -ryhmä vanhempineen eivät usko saavuttamisen ideologiaan, koska he eivät näe kovan työnteon mukanaan tuomaa menestystä tulevaisuudessa huolimatta alisuoriutumisen ympäristöstä. Lisäksi saavuttamisen ideologian hyväksyminen tarkoittaisi, että poikien vanhemmat, jotka eivät ole "menestyneet", ovat laiskoja tai tyhmiä.


title: Igor Presnjakov

text: Igor Presnyakov (Игорь Пресняков) on venäläinen kitaristi, josta tuli YouTube-sensaatio vuonna 2007 laulucovereidensa ja omalaatuisen soittotyylinsä ansiosta.


title: Igor Presnjakov

text: Igor Presnyakov syntyi Moskovassa. Hän opiskeli klassista musiikkia läheisessä akatemiassa ja voisi lopulta valmistua yhtyeisiin sekä kitaristiksi että kapellimestariksi. Hän muutti Alankomaihin jatkaakseen uraansa, joka on jo nyt kestänyt yli 35 vuotta. Hänen akustiseen kitaratyyliinsä vaikuttaa eri musiikkityylejä: reggae, rock and roll, R&B, kantri, jazz ja heavy metal. Hänen merkittävin tuntomerkkinsä on rytmin luominen samaan aikaan, kun hän soittaa lyömällä kitaran runkoon tahdissa. Tämä jäljittelee useita muusikoita. Vaikka Presnyakov joskus laulaakin monia hänen alkuperäisiä- ja cover-kappaleitaan, on hän tunnetumpi soittotaidoistaan.


title: Igor Presnjakov

text: "Igorin" suosio on noussut hänen ensidebyytistään YouTubessa vuonna 2007. Hänen YouTube-videoillaan on tällä hetkellä yli 250 miljoonaa latausten näyttökertaa ja sen lisäksi yli 1,3 miljoonaa kanavan tilaajaa. Hänen kuuluisin kitaracoverinsa on "Nоthing EIsе Маttеrs" yli kahdeksalla miljoonalla katsojallaan.


title: Poikkeavuus

text: Poikkeavuudella tarkoitetaan sosiologisessa kontekstissa toimintaa tai käytöstä, joka rikkoo kulttuurisia normeja, kuten muodollisesti säädettyjä sääntöjä (esimerkiksi rikollisuus) tai epämuodollisia sosiaalisten normien (kuten perinteiset tavat) rikkomuksia. Näiden sääntöjen syntyminen, muuttuminen ja toimeenpaneminen kuuluu sosiologien, psykologien, psykiatrien ja kriminologien tutkimusalueeseen.


title: Poikkeavuus

text: Normit ovat tiettyjä käyttäytymisen malleja, jotka tekevät ihmisten käyttäytymisestä yhteiskunnassa ennustettavaa. Ne muuttuvat yhteiskunnan muuttuessa, ja ovat riippuvaisia kontekstista kuten yhteiskuntaluokasta ja ikäryhmästä.


title: Poikkeavuus

text:
Poikkeavuus tarkoittaa näiden kulttuurisesti vahvistettujen normien rikkomista. Tämä määritelmä voidaan tulkita useilla eri tavoilla. Sosiaaliset normit ovat erilaisia eri kulttuureissa: toisessa kulttuurissa poikkeavuus ja sääntöjen rikkominen voidaan toisessa yhteiskunnassa tulkita normaaliksi. Jotkut poikkeavat toiminnot voivat olla rikollisia.
Poikkeavuutta pyrkii selittämään kolme sosiologista suuntausta: rakenteellinen funktionalismi, symbolinen interaktionismi ja konfliktiteoria.


title: OnniBus.com

text: OnniBus.com Oy on suomalainen linja-autoliikennöitsijä, jonka perustivat Pekka Möttö ja Lauri Helke vuonna 2011. OnniBus.comin liikennöinnin aloitus perustui Suomen joukkoliikenteen sääntelyn purkuun. Hallituksen puheenjohtajana on ollut lokakuusta 2018 alkaen Antti Norrlin. Yhtiö myytiin lokakuussa 2018 Koiviston Auto Oy:lle, myyjinä muun muassa suurin omistaja brittiläisen Brian Souterin sijoitusyhtiö Souter Investment.


title: OnniBus.com

text: OnniBus.com-konseptissa paikat ovat kysyntäperäisesti hinnoiteltuja ja liikennöinti tapahtuu pääsääntöisesti korkeakapasiteettisilla kaksikerroslinja-autoilla suorinta ja nopeinta reittiä kaupunkikeskustojen välillä. Edullisuuden mahdollistaa linja-autojen hyvä täyttöaste ja Internet pääasiallisena myyntikanavana.


title: OnniBus.com

text: EU-asetuksen 1370/2007 ja siihen perustuvan Suomen uuden joukkoliikennelain myötä Suomen bussiliikennemarkkinat vaiheittain vapautuvat vuosikymmeniä kestäneestä sääntelystä. Uudessa joukkoliikennelaissa bussiyhtiöiden vanhat linjaliikenneluvat on muutettu siirtymäajan liikennöintisopimuksiksi, jotka päättyvät vaiheittain vuoteen 2019 mennessä. Käytännössä kaupunkiliikenteessä muutokset tapahtuvat suurelta osin 1.7.2014, kun taas kaukoliikenteessä vanhojen lupien suoja poistuu useissa vaiheissa pääasiassa 1.7.2014–3.12.2019 välisenä aikana. Poikkeuksena tästä muutamilla reiteillä vanhat luvat lakkasivat jo aiemmin, kuten Tampere–Pori-väli kokonaan 31.12.2011 ja Jyväskylä–Vaasa kesällä 2012. Muutoksen seurauksena kaupunkimainen liikenne tullaan järjestämään viranomaisvetoisesti eli PSA-malleilla (brutto- tai nettokustannuskilpailutuksena), kun taas kaukoliikenne tullaan järjestämään markkinaehtoisesti eli reittiliikennelupamallilla.


title: OnniBus.com

text: Onnibus aloitti liikennöinnin omalla kalustollaan Tampere–Pori-reitillä 1. tammikuuta 2012. Onnibus-nimi alkoi kehittymään useamman linja-autoliikennöitsijän muodostamaksi markkinointiyhteenliittymäksi. Liikenneverkosto laajeni liittämällä olemassa olevia linjoja osaksi Onnibussin toimintaa, kuten Lapin matkojen yhteydessä Keskimatkat Oy:n liittyessä osaksi Onnibussia.


title: OnniBus.com

text:
Markkinointiyhteistyö kuitenkin hajosi toukokuussa 2014, kun yhteistyökumppanit aloittivat toiminnan OnniExpressin nimissä. Samaan aikaan Onnibus tiedotti laajentavansa toimintaa ja vaihtavansa nimensä OnniBus.comiksi. Tämä liittyi yhtiön ulkomaisen yhteistyökumppanin kanssa tehtyyn uuteen strategiaan.
Onnibus ja OnniExpress ajautuivat nimiriitaan ja ovat tehneet valituksia ja rikosilmoituksia toistensa toiminnasta. Nimiriidassa OnniBus.com sai tehtyä sovinnon Oulun Onnikka Oy:n kanssa marraskuussa 2014, mutta muiden yhtiöiden osalta tilanne jäi edelleen kiistanalaiseksi. Marraskuussa 2015 Keskimatkat Oy lopetti OnniExpress-nimen käytön markkinoinnissa ja tilalle otettiin uusi nimi PoriExpress. Markkinaoikeus antoi nimikiistaan ratkaisunsa huhtikuussa 2016. Markkinaoikeus kielsi kolmelta OnniExpressin perustajajäseneltä nimen käytön markkinoinnissaan ja velvoitti yhtiöt maksamaan OnniBus.comille yhteisvastuullisesti tavaramerkkioikeuden loukkauksesta aiheutuneesta vahingosta yhteensä 40 000 euroa.


title: OnniBus.com

text: Joulukuussa 2015 OnniBus.com osti OnniExpressistä irtautuneen Åbus-halpabussibrändin Leiniön Liikenne Oy:ltä.


title: OnniBus.com

text: OnniBus.com oli vuoden 2017 alussa Kampin kaukoliikenneterminaalin suurin liikennöitsijä matkustajamäärällä mitattuna.


title: OnniBus.com

text: Vuosina 2013–2014 Onnibus julkaisi asiakaslehti "Onnikasta". Se ilmestyi yhteensä viisi kertaa.


title: OnniBus.com

text: Kaupunkiliikenteessä oli vuonna 2013 suuri määrä kilpailutuksia, joiden kohteena olleet liikennöintisopimukset alkoivat 1.7.2014. Onnibus osallistui kaupunkiliikenteen kilpailutuksiin Seinäjoella, Tampereen seudulla (linja 25, Pirkkala, Lempäälä-Kangasala, Nokia), Turussa, Jyväskylässä, Oulussa, Joensuussa ja Lahdessa. Onnibus voitti Tampereen linjan 25 ja valtaosan Jyväskylän paikallisliikenteestä.


title: OnniBus.com

text: Tampereella Onnibus aloitti kaupungin sisäisen linjan 25 liikennöinnin alkaen 12. elokuuta 2013. Sopimuksen arvo oli yli kahdeksan miljoonaa euroa.


title: OnniBus.com

text: Jyväskylän seudun joukkoliikenne kilpailutettiin syksyllä 2013. Viiteen osaan jaettu tarjouskilpailu päättyi neljässä tapauksessa Onnibus Oy:n voittoon. Sopimuksen arvon arvioitiin optioineen olevan kymmenessä vuodessa noin 100 miljoonaa euroa.


title: OnniBus.com

text: Souterin mukaantulon seurauksena Onnibus päätti keskittyä kaukoliikenteeseen. Yhtiö ilmoitti luopuvansa kaupunkiliikenteestä myyden paikallisliikenteen Koiviston Auto -konsernin emoyhtiö Metsäpietilä Oy:lle huhtikuussa 2014. Koska kunnallisia hankintasopimuksia ei voi siirtää kolmannelle osapuolelle, toimintojen siirto tapahtui seuraavasti: Onnibus Oy:n osakkaat myivät yhtiön koko osakekannan Metsäpietilä Oy:lle, joka muutti yhtiön nimen Kalevan Liikenne Oy:ksi. Ennen kauppaa Onnibus Oy oli myynyt kaukoliikennetoimintansa ja Onnibus-nimen Pileus Oy:lle, jonka omistajina olivat Onnibus Oy:n vanhojen omistajien lisäksi Souter Investments. Pileus Oy muutti nimensä OnniBus.com Oy:ksi toukokuussa 2014.


title: OnniBus.com

text: Tampereen ja Jyväskylän paikallisliikennetoiminnot siirtyivät Koiviston Auto -yhtiöille: Jyväskylän liikenne Jyväskylän Liikenne Oy:lle ja Tampereen liikenne Kalevan Liikenne Oy:lle, 1.7.2014 alkaen. Kalevan Liikenne Oy sulautui sittemmin Satakunnan Liikenne Oy:hyn.


title: OnniBus.com

text: Onnibussin taloudellisuus on tilinpäätöstietojen mukaan kehittynyt heinäkuusta 2013 alkaen seuraavasti:


title: OnniBus.com

text:
Nykymallinen reitistö otettiin käyttöön 1. heinäkuuta 2014. Reitit on linjanumeroitu Suomen maatunnuksella F ja valtatienumerointia mukaillen. OnniBus.com hoitaa 14. lokakuuta 2018 saakka kaukoliikennettä seuraavilla reiteillä:
Onnibus.com Oy:tä edeltäneen Onnibus Oy:n nimissä on ollut pikavuoroliikennettä seuraavilla reiteillä.


title: OnniBus.com

text: Onnibus Oy:n nimissä olleet entiset reitit


title: OnniBus.com

text: OnniExpressin nimiin 5.5.2014 siirtyneet reitit


title: OnniBus.com

text: Muut


title: OnniBus.com

text: OnniBus.comin nykyinen kalusto on pääosin kaksikerroslinja-autoja, jotka se otti 1. heinäkuuta 2014 ensimmäisenä yhtiönä käyttöön Suomen kaukoliikenteessä. Uusien autojen palveluihin kuuluvat muun muassa nahkapenkit, maksuton Internet-yhteys, latauspistokkeet ja pyörätuolipaikka. Autoissa on 89 (tai 85 ja yksi pyörätuoli) matkustajapaikkaa. Astromega TX927 -malliset linja-autot on valmistanut belgialainen Van Hool. Astromegoja on 66 kappaletta ja ne on numeroitu F301-F366.


title: OnniBus.com

text: Vuonna 2016 Suomeen tuotiin kaksitoista yksikerroksista Van Hool Altano TD921 -mallista linja-autoa. Kaikki autot on ostettu käytettynä OnniBus.comin sisaryhtiöltä, PolskiBus.comilta, yksi auto siirtyi Virossa lopetetulta Superbus.comilta. Yksikerroksiset autot on numeroitu merkinnöillä F381–F392. Altanoilla on tarkoitus liikennöidä linjaa F18, F77, F10 sekä muita linjoja tarvittaessa Astromegojen seassa.


title: Filip Forsberg

text: Carl Filip Anton Forsberg (s. 13. elokuuta 1994 Östervåla, Ruotsi) on ruotsalainen jääkiekkoilija, joka pelaa NHL-seura Nashville Predatorsissa. Hänen vahvuutensa ovat luistelussa, ja TSN:n kykyjenetsijän Craig Buttonin mukaan Forsberg on verrattavissa Brendan Shanahaniin. Forsberg varattiin numerolla 11 Washington Capitalsiin.


title: Filip Forsberg

text: Forsberg on Leksands IF:n kasvatti. Hän voitti vuonna 2009 U16 SM:n pronssia. Kaudella 2009–2010 Forsberg pelasi Leksandissa pääosin J18 Allsvenskanissa, mutta hän edusti myös pudotuspeleissä J20 SuperElit-joukkuetta, jonka kanssa Forsberg voitti mestaruuden.


title: Filip Forsberg

text: Kaudella 2010–2011 Forsberg oli Leksandin J20-joukkueen paras pistemies tehoilla 21+19=40 ja debytoi myös miesten edustusjoukkueessa Ruotsin toiseksi korkeimmalla sarjatasolla Allsvenskanissa, jossa hän pelasi 10 runkosarjaottelua ja kuusi Kvalserien-ottelua tehden tehot 1+1=2. KHL-seura Sibir Novosibirsk varasi Forsbergin toisella kierroksella 41. pelaajana .


title: Filip Forsberg

text: Kaudella 2011–2012 Forsberg nousi Leksandin Allsvenskan-miehistöön, mutta pelasi kauden aikana myös J20-joukkueessa. Tammikuussa 2012 NHL:n kykyjenetsijäpalvelu listasi hänet Euroopassa pelaavien kenttäpelaajien rankingissa ykkössijalle .


title: Filip Forsberg

text: Washington Capitals varasi Forsbergin 11. pelaajana NHL:än varaustilaisuudessa kesällä 2012.


title: Filip Forsberg

text: NHL-kauden 2012–2013 siirtorajan umpeutuessa Forsberg vaihdettiin Nashville Predatorsiin kun Washington Capitals sai vastineeksi Martin Eratin ja Michael Lattan.


title: Filip Forsberg

text: Forsberg voitti alle 20-vuotiaiden maailmanmestaruuden vuonna 2012 ja alle 18-vuotiaiden MM-hopeaa vuonna 2011. Hän oli jälkimmäisenä mainitussa turnauksessa neljällä osumallaan Ruotsin toiseksi paras maalintekijä Mika Zibanejadin ja Jeremy Boycen kanssa sekä kolmanneksi paras pistemies Boycen kanssa. Aikuisten arvokisoista Forsbergilla on MM-kultaa 2018.


title: Filip Forsberg

text: Forsbergin veli Fredrik Forsberg (s. 1996) ja serkku Linus Carlsson (s. 1995) pelaavat myös jääkiekkoa.


title: Stefan Meyer

text: Stefan Meyer (s. 20. heinäkuuta 1985 Medicine Hat, Alberta, Kanada) on kanadalainen jääkiekkoilija, joka pelaa Elitserien-joukkue Färjestads BK:ssa. Hänen vahvuutensa ovat työntekemisessä, fyysisyydessä ja kiekonsuojaamisessa. Meyer on aiemmin pelannut yhteensä 20 NHL-ottelua tehden kaksi syöttöpistettä ja keräten 17 jäähyminuuttia.


title: Stefan Meyer

text: Meyer syntyi Albertan Medicine Hatissa, mutta hän kasvoi Saskatchewanin Fox Valleyssä ja aloitti siellä jääkiekon. Meyerin syntymäkaupungin joukkue Medicine Hat Tigers varasi hänet toisena pelaajana WHL:n varaustilaisuudessa vuonna 2000. Meyer pelasi kaudella 2000–2001 vielä suurimmaksi osaksi Saskatchewanin paikallisessa juniorisarjassa Notre Dame Houndsin riveissä, mutta kausi 2001–2002 oli hänen tulokaskautensa WHL:ssä ja se toi 67 runkosarjaottelussa tehot 18+22=40. Kaudella 2002–2003 Meyer oli WHL:n yhden kauden maaliennätyksellään, 36 osumallaan, Tigersin kolmanneksi paras maalintekijä Joffrey Lupulin ja Ben Thomsonin jälkeen. Florida Panthers varasi hänet toisella kierroksella 55. pelaajana.


title: Stefan Meyer

text: Kaudella 2003–2004 Meyer oli tehoilla 34+41=75 Tigersin toiseksi paras maalintekijä Clarke MacArthurin jälkeen sekä kolmanneksi paras pistemies. Hän voitti WHL:n mestaruuden keväällä 2004 ja vei joukkueen Memorial Cup -lopputurnaukseen saakka, joissa Meyer oli kahdella osumallaan Tigersin toiseksi paras maalintekijä Chris St. Jacquesin jälkeen. Viimeisellä WHL-kaudellaan 2004–2005 hän teki liigan yhden kauden piste-ennätyksensä tehoilla 34+43=77 ja voitti Tigersin sisäisen piste- ja maalipörssin. Hän sijoittui WHL:n maalipörssissä kahdeksanneksi.


title: Stefan Meyer

text: Meyer siirtyi kaudeksi 2005–2006 Florida Panthersin organisaatioon. Hän pelasi vuodet 2005–2009 lähes kokonaan AHL-joukkue Rochester Americansissa. Kaudella 2007–2008 hän jakoi 21 osumallaan Americansin sisäisen maalipörssin voiton Mark Mancarin kanssa. Meyer teki samalla kaudella NHL-debyyttinsä ja pelasi Panthersissa neljä runkosarjaottelua ilman tehopisteitä. Kauden 2008–2009 hän pelasi taas kokonaan farmissa ja oli tehoilla 18+22=40 Americansin kolmanneksi paras pistemies ja maalintekijä.


title: Stefan Meyer

text: Kesäkuussa 2009 Meyer kaupattiin Phoenix Coyotesiin vaihdossa Steven Reinprechtiin. Hän pelasi koko kauden 2009–2010 sen farmijoukkue San Antonio Rampagessa. Meyer siirtyi vapaana agenttina kaudeksi 2010–2011 kaksivuotisella sopimuksella Calgary Flamesiin. Hän pelasi kauden aikana 16 NHL-ottelua ja sai kaksi syöttöpistettä.


title: Stefan Meyer

text: Kaudella 2011–2012 Meyer ehti pelata vain kuusi ottelua Flamesin farmijoukkue Abbotsford Heatissa, kunnes hän siirtyi joulukuussa 2011 loppukaudeksi Eurooppaan ja Ruotsin Elitserienin Färjestads BK:hon.


title: Max Friberg

text: Max Friberg (s. 20. marraskuuta 1992 Skövde, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssä. Hän on pelipaikaltaan oikea laitahyökkääjä ja laukoo oikealta. Friberg on pelannut urallaan myös kuusi NHL-ottelua Anaheim Ducksissa.


title: Max Friberg

text: Friberg on Skövde IK:n kasvatti. Hän oli kaudella 2008–2009 seuran J18-junioreiden paras pistemies ja syöttäjä tehoilla 14+18=32. Friberg oli kauden päätteeksi nostamassa Skövdeä J18 Division 1:stä J18 Elitiin. Hän oli samalla kaudella seuran J20-junioreiden paras maalintekijä Fredrik Ronnheimin kanssa 13 osumallaan. Friberg debytoi samalla kaudella myös Skövden miesten joukkueessa vain 16-vuotiaana Ruotsin I-divisioonassa. Kaudella 2010–2011 hän oli joukkueen toiseksi paras pistemies Rickard Palmbergin jälkeen tehoilla 13+27=40.


title: Max Friberg

text: Anaheim Ducks varasi Fribergin viidennellä kierroksella 143. pelaajana . Kaudeksi 2011–2012 hän siirtyi Skövdestä kaksisarjatasoa ylemmäs Elitserien-joukkue Timrå IK:hon kaksivuotisella sopimuksella. Hän teki Elitserien-debyyttinsä 15. syyskuuta 2011 AIK:ta vastaan ja ensimmäisen Elitserien-maalinsa 19. marraskuuta 2011 Linköpings HC:ta vastaan Fredrik Norrenan taakse. Yhteensä Friberg teki tulokaskautensa aikana 48 runkosarjaottelussa tehot 5+5=10 ja kymmenessä Kvalserien-ottelussa tehot 3+4=7. Hän piipahti kauden aikana myös lainalla HockeyAllsvenskan-joukkue IF Sundsvall Hockeyssa lokakuussa 2011.


title: Max Friberg

text: Metallurg Magnitogorsk varasi Fribergin 151. pelaajana . Saman vuoden kesäkuussa hän teki kolmivuotisen tulokassopimuksen Anaheim Ducksin kanssa, mutta Friberg pelasi kuitenkin ensimmäisen sopimuskautensa 2012–2013 vielä lainalla Timråssa. Hän oli tehoilla 8+8=16 joukkueen toiseksi paras maalintekijä Niklas Nordgrenin ja Joachim Rohdinin kanssa sekä jakoi sisäisen pistepörssin neljännen sijan kolmen muun pelaajan kanssa. Kvalserienissä Friberg oli neljällä osumallaan Timrån paras maalintekijä Matt Murleyn ja Radek Smoleňákin kanssa. Joukkue lopulta putosi kauden päätteeksi Allsvenskaniin. Timrån kauden päätyttyä hän siirtyi loppukevääksi AHL-joukkue Norfolk Admiralsin vahvuuteen. Friberg pelasi siellä kuusi runkosarjaottelua tehden yhden maalin.


title: Max Friberg

text: Kauden 2013–2014 Friberg pelasi kokonaan Norfolk Admiralsin AHL-joukkueessa, jossa varsinainen tulokaskausi toi 74 runkosarjaottelussa tehot 17+23=40 ja kymmenessä playoff-ottelussa tehot 3+2=5. Hän oli runkosarjassa joukkueen kolmanneksi paras pistemies. Pudotuspeleissä Friberg jakoi Admiralsin sisäisen maalipörssin voiton André Peterssonin ja Nic Kerdilesin kanssa. Kaudella 2014–2015 hän oli runkosarjassa tehoilla 15+25=40 joukkueen paras pistemies ja syöttäjä sekä jakoi sisäisen maalipörssin voiton Chris Wagnerin kanssa. Friberg debytoi kauden aikana myös Anaheim Ducksin NHL-joukkueessa, jossa hän pelasi ensimmäisen ja kauden ainoaksi jääneen ottelunsa 28. joulukuuta 2014 Vancouver Canucksia vastaan. Friberg sai ottelussa jääaikaa 8.47 minuuttia. Kesäkuussa 2015 hän teki Ducksin kanssa kaksivuotisen ja kaksisuuntaisen jatkosopimuksen.


title: Max Friberg

text: Friberg pelasi alkukauden 2015–2016 pääasiassa Ducksin uudessa farmijoukkueessa, San Diego Gullsissa, jonka kapteenistoon hän nousi. Ducksin NHL-joukkueessa Friberg sai tililleen viisi runkosarjaottelua ilman tehopisteitä, kunnes tammikuussa 2016 seura kauppasi hänet Montréal Canadiensiin vaihdossa maalivahti Dustin Tokarskiin. Friberg pelasi koko loppukauden AHL-joukkue St. John’s IceCapsissa. Kauden 2016–2017 hän pelasi siellä kokonaan ja nousi joukkueen kapteeniksi. Friberg oli IceCapsin neljänneksi paras pistemies maanmiehensä Jacob de la Rosen kanssa tehoilla 11+20=31. Pudotuspeleissä hän oli joukkueen paras syöttäjä Charles Hudonin kanssa kolmella syöttöpisteellään.


title: Max Friberg

text: Kaudeksi 2017–2018 Friberg palasi kotimaahansa ja siirtyi kolmivuotisella sopimuksella SHL-joukkue Frölunda HC:hen.


title: Max Friberg

text: Friberg pelasi alle 20-vuotiaiden MM-kilpailuissa vuosina 2011 ja 2012, joista jälkimmäinen turnaus päättyi maailmanmestaruuteen. Hän oli tehoilla 9+2=11 koko turnauksen paras maalintekijä sekä jakoi pistepörssin toisen sijan Suomen Mikael Granlundin kanssa edellään vain Venäjän Jevgeni Kuznetsov. Friberg valittiin turnauksen tähdistökentälliseen ja valmennus valitsi hänet Ruotsin turnauksen yhdeksi kolmesta parhaasta pelaajasta. Friberg valittiin myös Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Max Friberg

text: Friberg pelasi myös alle 18-vuotiaiden MM-kilpailuissa vuonna 2010, jolloin hän voitti hopeaa. Yhteensä Friberg on pelannut 37 nuorten ja 15 poikien maaottelua.


title: Max Friberg

text: Fribergin kummisetä on Skövde IK:n Hockeyettan-joukkueen toimitusjohtaja Hans Ljunggren, joka on aiemmin tunnettu myös jääkiekkovalmentajana ja alempien sarjojen pelaajana.


title: Artūras Karnišovas

text: Artūras Karnišovas (s. 27. heinäkuuta 1971 Klaipėda, Liettuan SNT, Neuvostoliitto) on liettualainen koripalloilija. Peliuransa jälkeen hän on toiminut Denver Nuggetsin organisaatiossa vuodesta 2013 ja hänet nimitettiin seuran toimitusjohtajaksi kesäkuussa 2017.


title: Artūras Karnišovas

text: Karnišovas aloitti koripallon Statyba Vilnassa, jonka edustusjoukkueeseen hän nousi vuonna 1989. Hän edusti seuraa yhden kauden ajan ja siirtyi vuosiksi 1990–1994 pelaamaan yliopistokoripalloa Seton Hallin yliopistoon. Karnišovas palasi Eurooppaan vuonna 1994 ja pelasi yhden kauden ajan ranskalaisessa Cholet Basketissa. Vuosiksi 1995–1997 hän siirtyi FC Barcelonaan, jossa hän voitti molempina kausina Espanjan-mestaruuden. Kauden 1997–1998 Karnišovas vietti kreikkalaisessa Olympiakosissa, jonka jälkeen hän siirtyi kahdeksi kaudeksi Fortitudo Bolognaan. Hän voitti jälkimmäisellä kaudella Italian-mestaruuden. Vuonna 2000 Karnišovas palasi FC Barcelonaan, jossa hän voitti kolmannen Espanjan-mestaruutensa kaudella 2000–2001. Hän lopetti ammattilaisuransa vuonna 2002.


title: Artūras Karnišovas

text: Karnišovas edusti junioritasolla Neuvostoliittoa ja hän voittikin maan paidassa EM-pronssia vuonna 1987 alle 16-vuotiaiden EM-kilpailuissa. Liettuan itsenäistyttyä hän edusti Liettua maajoukkuetta. Karnišovas oli ensimmäistä kertaa mukana arvokisoissa vuonna 1992, jolloin Liettua voitti olympiapronssia. Hän oli mukana myös vuoden 1996 olympialaisissa, joista maa voitti toistamiseen olympiapronssia. EM-kilpailuista Karnišovas voitti pronssia vuonna 1995.


title: Rakenteellinen funktionalismi

text: Rakenteellinen funktionalismi on laaja näkökulma sosiologiassa ja antropologiassa, joka tulkitsee yhteiskuntaa rakenteena, joka koostuu toisiinsa liittyvistä osista. Funktionalismi lähestyy yhteiskuntaa kokonaisuutena, johon sen osat (normit, tavat, perinteet ja instituutiot) vaikuttavat. Herbert Spencerin esittelemän analogian mukaan nämä yhteiskunnan osat ovat "elimiä", jotka pyrkivät "kehon" kunnolliseen toimintaan. Perusajatukseltaan rakenteellinen funktionalismi pyrkii "erottelemaan mahdollisimman tarkasti kaikki piirteet, tavat ja käytännöt ja niiden vaikutukset yhteiskunnan kokonaisuuden toimintaan". Talcott Parsons käytti termiä kuvaamaan pikemminkin tiettyä sosiaalitieteiden metodologisen kehityksen vaihetta kuin erillistä koulukuntaa.


title: Konfliktiteoria

text: Konfliktiteoriat ovat yhteiskuntatieteiden näkökulmia, jotka korostavat sosiaaliryhmän sosiaalista, poliittista tai materiaalista epätasa-arvoa, kritisoivat laajaa sosiaalipoliittista järjestelmää tai jotka muuten vähättelevät rakenteellisen funktionalismin ja ideologisen konservatismin merkitystä. Konfliktiteoriat kiinnittävät huomiota valtaeroihin, kuten luokkakonfliktiin, ja yleensä kritisoivat historiallisesti hallitsevia ideologioita.


title: Konfliktiteoria

text: Jotkut konfliktiteoriat syntyivät korostamaan perinteisen ajattelun ideologisia piirteitä. Vaikka useissa konfliktiteorioissa onkin samoja piirteitä, konfliktiteoria ei viittaa yhtenäiseen koulukuntaan, eikä sitä tule sekoittaa rauhan ja konfliktien tutkimukseen tai muihin sosiaalisten konfliktien teorioihin.


title: Konfliktiteoria

text: Yhteiskuntatieteiden klassikoista konfliktiteoria yhdistetään tavallisesti Karl Marxiin (1818-1883). Marxismi perustui dialektisen materialismin historiakäsitykseen, jonka mukaan kapitalismi tuottaisi sitä edeltävien sosioekonomisten järjestelmien tavoin sisäisiä jännitteitä, jotka johtaisivat sen omaan tuhoon. Marx kannusti radikaalia muutosta, kannustaen työväenluokan vallankumousta ja vapautumista hallitsevasta luokasta.


title: Konfliktiteoria

text: Muita varhaisia konfliktiteoreetikkoja olivat puolalaisaustralialainen sosiologi ja poliittinen teoreetikko Ludwig Gumplowicz (1838-1909) sekä amerikkalainen sosiologi ja paleontologi Lester F. Ward (1841-1913). Vaikka Ward ja Gumplowicz kehittivätkin teoriansa itsenäisesti, niissä oli paljon yhteistä ja ne lähestyivät konfliktia kokonaisvaltaisesta antropologisesta ja evoluution näkökulmasta, vastakohtana Marxin varsin rajatulle taloudellisten tekijöiden analyysille.


title: Konfliktiteoria

text: Gumplowicz kuvaa teoksessaan "Grundriss der Soziologie" (Sosiologian ääriviivat, 1884), kuinka kulttuurien ja etnisten ryhmien väliset konfliktit ovat muokanneet yhteiskuntaa. Gumplowicz teorisoi, että suuret ja kompleksiset yhteiskunnat kehittyivät sodasta ja valloituksista. Valtiot kehittyvät, kun yksi ryhmä pyrkii hallitsemaan toista; näin syntyy jaottelu herroihin ja orjiin. Lopulta kehittyy kompleksinen kastijärjestelmä. Horowitz on kuvannut Gumplowicziä yhdeksi konfliktiteorian perustajista.


title: Konfliktiteoria

text: C. Wright Millsiä on kuvattu modernin konfliktiteorian isäksi. Millsin mukaan yhteiskunnalliset rakenteet syntyvät konfliktista ihmisten erilaisten intressien ja resurssien välillä. Nämä rakenteet vaikuttavat vuorostaan yksilöihin ja resursseihin, samoin kuin "epätasaiseen vallan ja resurssien jakoon yhteiskunnassa".


title: Konfliktiteoria

text: Kanadalainen sosiologi Alan Sears kuvaa konfliktiteoriaa kirjassaan "A Good Book, in Theory: A Guide to Theoretical Thinking" (2008) seuraavasti:


title: Volgan talousalue

text: Volgan talousalue on () on yksi Venäjän 12:sta talousalueesta. Siihen sisältyy Astrahanin alue, Kalmukian tasavalta, Penzan alue, Samaran alue, Saratovin alue, Tatarstanin tasavalta, Uljanovskin alue ja Volgogradin alue. Alueen pinta-ala on 536 400 km² ja asukasluku 16 905 000 asukasta. Väestötiheys on 31 as./km² ja kaupungistumisaste 73 %.


title: Space Rage

text: Space Rage on vuonna 1985 ensi-iltansa saanut yhdysvaltalainen tieteiselokuva, jonka ohjasi Conrad E. Palmisano. Käsikirjoituksesta vastasi Jim Lenahan. Pääosassa esiintyvät Richard Farnsworth, Michael Paré ja John Laughlin.


title: Space Rage

text: Pankkiryöstäjä Grange lähetetään rangaistusleirille Proxima Centauri -planeetalle. Siellä hän suunnittelee heti pakoa, jota ovat estämässä palkkasoturi Walker ja jo eläkkeellä oleva eversti.


title: Space Rage

text: "Video-oppaassa" vuodelta 1994 Bello Romano kutsuu elokuvaa hengettömäksi mutta vauhdikkaaksi scifi-westerniksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Länsi-Siperian talousalue

text: Länsi-Siperian talousalue () on yksi Venäjän kahdestatoista talousalueesta. Siihen sisältyy Altain aluepiiri, Altain tasavalta, Kemerovon alue, Hanti-Mansian autonominen piirikunta, Novosibirskin alue, Tomskin alue, Tjumenin alue ja Jamalin Nenetsian autonominen piirikunta. Alueen pinta-ala on 2 427 200 neliökilometriä ja väkiluku 15 108 000 asukasta. Väestötiheys on 6,2 as/km² ja kaupungistumisaste 71 prosenttia.


title: Luoteinen talousalue

text: Luoteinen talousalue () on yksi Venäjän 12:sta talousalueesta. Siihen sisältyy Leningradin alue, Novgorodin alue, Pihkovan alue ja Pietarin liittovaltiokaupunki. Alueen pinta-ala on 196 500 km² ja asukasluku 8 034 000 asukasta. Väestötiheys on 41 as/km² ja kaupungistumisaste 87 %.


title: Itä-Siperian talousalue

text: Itä-Siperian talousalue () on yksi Venäjän 12:sta talousalueesta. Siihen sisältyy Burjatian tasavalta, Taka-Baikalian aluepiiri, Irkutskin alue, Hakassian tasavalta, Krasnojarskin aluepiiri ja Tuvan tasavalta. Alueen pinta-ala on 4 122 800 km² ja asukasluku 9 128 000 asukasta. Väestötiheys on 2,2 as/km² ja kaupungistumisaste 71 %.


title: Volga-Vjatkan talousalue

text: Volga-Vjatkan talousalue () on yksi Venäjän 12:sta talousalueesta. Siihen sisältyy Tšuvassian tasavalta, Kirovin alue, Marin tasavalta, Mordvan tasavalta ja Nižni Novgorodin alue. Alueen pinta-ala on 265 400 km² ja asukasluku 8 480 000 asukasta. Väestötiheys on 32 as/km² ja kaupungistumisaste 70 %.


title: Kaukoidän talousalue

text: Kaukoidän talousalue () on yksi Venäjän 12:sta talousalueesta. Siihen sisältyy Amurin alue, Tšukotkan autonominen piirikunta, Juutalaisten autonominen alue, Kamtšatkan aluepiiri, Habarovskin aluepiiri, Magadanin alue, Primorjen aluepiiri, Sahan tasavalta ja Sahalinin alue. Alueen pinta-ala on 6 216 000 km² ja asukasluku 7 463 000 asukasta. Väestötiheys on 1,2 as/km² ja kaupungistumisaste 76 %.


title: Keskinen mustanmullan talousalue

text: Keskinen mustanmullan talousalue () on yksi Venäjän 12:sta talousalueesta. Siihen sisältyy Belgorodin alue, Kurskin alue, Lipetskin alue, Tambovin alue ja Voronežin alue. Alueen pinta-ala on 167 700 km² ja väkiluku 7 872 000 henkeä. Väestötiheys on 47 as/km² ja kaupungistumisaste 62%.


title: Heikki Nieminen

text: Heikki Nieminen (9. toukokuuta 1926 Hollola – 5. syyskuuta 2016) oli suomalainen kuvanveistäjä ja taidegraafikko. Hänen töitään oli ensi kertaa julkisesti esillä Lahdessa vuonna 1946.


title: Heikki Nieminen

text: Niemisen vanhemmat olivat maanviljelijä Nestor Nieminen ja Aino Nieminen (s. Pönkkä). Nieminen opiskeli Taideteollisessa oppilaitoksessa vuosina 1947–1948 ja Suomen Taideakatemian koulussa vuosina 1948–1952. Kouluopintojensa jälkeen Nieminen oli usean vuoden ajan taidegraafikko Aukusti Tuhkan assistenttina.


title: Heikki Nieminen

text: Lukuisia Niemisen veistoksia on julkisesti esillä ympäri Suomea. Hänen huomattaviin ulkoveistoksiinsa kuuluvat muun muassa Akseli Gallen-Kallelan patsas Porissa (1965), F. E. Sillanpään muistomerkki Hämeenkyrössä (1965), kaksi suihkukaivoveistosta Lahdessa ("Susanna", 1961, ja "Sudenkorennot", 1965) sekä Espoon Puolarmetsän sairaalan pihamaalle sijoitettu pronssiveistos "Aurinkotuuli" (1980). Varkauden Pirttiniemen sankarihautausmaan pronssinen muistomerkki "Ylös murheesta" on hänen teoksensa vuodelta 1964. Niemisen laajimmin tunnettuja teoksia ovat kuitenkin "Hymytyttö"- ja "Hymypoika"-pienoisveistokset, joita on jaettu Suomen kouluissa kipsivaloksina oppilaiden tunnustuspalkintoina vuodesta 1954 alkaen.


title: Heikki Nieminen

text: Heikki Nieminen oli 1950-luvun lopulta alkaen ensimmäisiä suomalaistaiteilijoita, jotka ottivat materiaalikseen lujitemuovin.


title: Heikki Nieminen

text: Nieminen toimi myös opettajana 1950-luvulta lähtien, ensin Taideakatemian koulussa ja myöhemmin pääosin Taideteollisessa korkeakoulussa aina 1990-luvun alkuun saakka.


title: Heikki Nieminen

text: Niemisen puoliso oli farmaseutti Tellervo Nieminen (o.s. Ahonen).


title: Pohjoinen talousalue

text: Pohjoinen talousalue () on yksi Venäjän 12:sta talousalueesta. Siihen sisältyy Arkangelin alue, Karjalan tasavalta, Komin tasavalta, Murmanskin alue, Nenetsian autonominen piirikunta ja Vologdan alue. Alueen pinta-ala on 1 466 300 km² ja asukasluku 5 861 000 asukasta. Väestötiheys on 4 as./km² ja kaupungistumisaste 76 %.


title: Muztagh Ata

text: Muztagh Ata () on 7 546 metriä korkea vuori Tiibetin ylängön pohjoisreunalla Xinjiangin itsehallinnollisella alueella Kiinassa. Muztagh Ata sijaitsee Karakorumin maantien varrella noin 24 kilometrin päässä Kiinan ja Tadžikistan väliseltä rajalta. Ensimmäinen kirjattu valloitusyritys tapahtui vuonna 1894, jolloin ruotsalainen tutkimusmatkailija Sven Hedin yritti kiivetä sen huipulle onnistumatta. Vuoren huipulle pääsi ensimmäistä kertaa onnistuneesti kiinalais-neuvostoliittolainen retkikunta vuonna 1956.


title: Bleakk

text: Bleakk (oikealta nimeltään Sami Laakkonen) on suomalainen hip hop -tuottaja.


title: Nikobaarienpöllönen

text: Nikobaarienpöllönen ("Otus alius") on pöllöihin kuuluva lintu. Sitä tavataan Intiassa Nikobaareilla ainakin Great Nicobarilla, mutta ehkä myös Little Nicobarilla. Vuoden 2004 tsunami on aiheuttanut sille uhkia. Laji on IUCN:n uhanalaisuusluokituksessa arvioitu puutteellisesti tunnetuksi.


title: Nikobaarienpöllönen

text: Sen elinpiiriä ovat subtrooppiset ja trooppiset kosteat alavat metsät.


title: Venäjän federaatiopiirit

text: Venäjän federaatiopiirit () ovat Venäjän keskushallinnon aluehallinnollinen jaottelu. Ne eivät ole Venäjän liittovaltion perustavia osia kuten federaatiosubjektit (osavaltiot). Jokainen federaatiopiiri käsittää useampia federaatiosubjekteja, ja jokaista johtaa presidentin nimittämä edustaja jonka virallinen titteli on "täysivaltainen edustaja". Täysivaltaisen edustajan tehtävä on valvoa federaation viranomaisten toimintaa alueella, vaikkakin hänen toimivaltansa on laajempi.


title: Venäjän federaatiopiirit

text: Federaatiopiirien johtajat toimivat linkkinä federaatiosubjektien ja federaation hallituksen välillä ja heidän pääasiallinen vastuunsa on valvoa liittovaltion lakien noudattamista federaatiosubjekteissa.


title: Venäjän federaatiopiirit

text: Federaatiopiirit perustettiin toukokuussa 2000 Vladimir Putinin aloitteesta osana laajempaa ohjelmaa liittohallinnon vahvistamiseksi. Tämä laajempi uudistusohjelma sisälsi duuman ylähuoneen federaationeuvoston vaalitavan muuttamisen epäsuoraksi, federaatiosubjektien perustuslakien tarkastamisen, presidentille oikeuden hajottaa federaatiosubjektin parlamentti ja oikeuden erottaa federaatiosubjektin hallitus mikäli nämä eivät noudata liittovaltion lakeja.


title: Venäjän federaatiopiirit

text:
19. tammikuuta 2010 perustettiin uusi Pohjois-Kaukasian federaatiopiiri jakamalla Eteläinen federaatiopiiri.
21. maaliskuuta 2014 perustettiin Venäjän Ukrainalta miehittämän Krimin alueen kattava Krimin federaatiopiiri. Se koostuu kahdesta federaatiosubjektista: liittokaupunki Sevastopolista ja entisen Krimin autonomisen tasavallan alueella sijaitsevasta Krimin tasavallasta.


title: Venäjän federaatiopiirit

text: Täysivaltainen edustaja ja hänen toimistonsa varmistaa federaatiosubjektien liittovaltion lakien ja normien loukkauksen. He myös valvovat oikaisumenettelyä lähemmältä kuin liittovaltion instituutiot Moskovasta. He ovat täten keskeisiä Putinin keskushallinnon auktoriteetin vahvistamisessa. Federaatiosubjektien perustaminen on auttanut rajoittamaan federaatiosubjektien lakeja ja käytäntöjä, jotka ovat vastoin liittovaltion lakeja, esimerkiksi kansalaisoikeuksien rajoittamista, alueiden kuvernöörien tai tasavaltojen presidenttien autoritääristä hallitsemista, poliisin manipuloimista ja tuomioistuinten kontrollointia, journalismin hankaloittamista ja vaalien väärentämistä.


title: Venäjän federaatiopiirit

text: Liittovaltion viranomaisten, erityisesti oikeuslaitoksen, "kaapattiin" federaatiosubjekteissa Boris Jeltsinin aikana. Tämä prosessi on estynyt Täysivaltaisen edustajan taatessa, että liittovaltion elimet tekevät tehtävänsä ilman vallasta taistelua paikallisten elinten kanssa.


title: Venäjän federaatiopiirit

text: Täysivaltaiset edustajat valvovat liittovaltion työntekijöiden kiertämistä viroissa, jotta he eivät tule liian riippuvaisiksi paikallisista johtajista.


title: Venäjän federaatiopiirit

text: Federaatiopiirit muistuttavat rajoiltaan pitkälti Sisäministeriön miliisipiirejä ja Puolustusministeriön sotilaspiirejä. Tämä takaa Täysivaltaiselle edustajalle suoran yhteyden armeijan komentorakenteeseen ja turvallisuuspalvelun toimintakoneistoon. Tämä lähettää federaatiosubjekteille selvän viestin, että niiden täytyy toimia yhteistyössä liittovaltion hallituksen kanssa, ja se on hyödyllistä Täysivaltaiselle edustajalle.


title: Mustalakkipöllönen

text: Sen elinpiiriä ovat laukeat metsät, subtrooppiset ja trooppiset kuivat metsät ja kosteat alavat metsät, urbaanit alueet.


title: Timo Malmi

text: Timo Ensio Malmi (s. 18. kesäkuuta 1948 Tampere) on suomalainen kirjailija, runoilija, kääntäjä, historiantutkija ja tietokirjailija. Malmin tuotannon tärkeänä teemana on ollut sotavuosien 1918 ja 1939–1944 monipuolinen ja humaani tarkastelu. Teoksissaan hän on käsitellyt muun muassa suomalaisia sotavankeja Neuvostoliitossa, sotaorpojen tarinoita ja Tampereen taistelua 1918. Malmille on myönnetty muun muassa Tampereen kaupungin kirjallisuuspalkinto ja Tampereen kulttuuritekopalkinto.


title: Timo Malmi

text: Koulutukseltaan Malmi on filosofian lisensiaatti (Suomen historia) ja toimittaja. Hän on toiminut Suomen tiedetoimittajien liiton (1991–1993) ja Pirkkalaiskirjailijat ry:n (2002–2008) puheenjohtajana. Vuosina 1973–2012 Malmi toimi Tampereen yliopiston viestintäpäällikkönä. Malmi on myös Tampereen Velaatan kaupunginosassa toimivan Maitolaiturimuseon puuhamies.


title: FS Le Fantasque (1934)

text: Le Fantasque oli Ranskan laivaston 1936 valmistunut Fantasque-luokan hävittäjä, joka palveli toisessa maailmansodassa.


title: FS Le Fantasque (1934)

text: Alus tilattiin Arsenal de Lorientilta. Sen köli laskettiin 15. marraskuuta 1931 ja alus laskettiin vesille 15. maaliskuuta 1934. Aluksen valmistumista viivästytti koeajoissa tapahtunut karilleajo ja se valmistui 10. maaliskuuta 1935.


title: FS Le Fantasque (1934)

text: Toisen maailmansodan alussa "Le Fantasque" partioi Atlantilla ja etsi saksalaisia saarronmurtajia. Alus upotti 16. lokakuuta 1939 rahtialus "SS Hallen" ja vangitsi sen miehistön. Alus osallistui Saksan laivaston taskutaistelulaiva "Admiral Graf Speen" etsintään, jonka aikana se valtasi 25. marraskuuta kauppa-alus "SS Santa Fen" "Le Terriblen" ja risteilijä "Dupleixin" kanssa.


title: FS Le Fantasque (1934)

text: Ranskan antauduttua alus liittyi Dakarissa Vichyn Ranskan laivaston 10. hävittäjälaivueeseen () yhdessä sisaralustensa "Malinin" ja "L’Audacieux’n" kanssa. Liittoutuneiden hyökätessä 23. syyskuuta 1940 Dakariin alus laski savuverhon satamassa olevien alusten suojaksi. Se joutui laivatykistön ja lentokoneiden maaliksi kärsimättä vaurioita.


title: FS Le Fantasque (1934)

text: Liittoutuneiden noustua maihin Pohjois-Afrikkaan "Le Fantasque" vaihtoi muiden Ranskan Länsi-Afrikassa olevien alusten kanssa puolta liittyen liittoutuneisiin. Alus siirrettiin maaliskuussa 1943 Bostoniin huollettavaksi, jossa yhteydessä sille asennettiin tutkat ja kaikuluotain sekä vahvennettiin ilmatorjuntaa. Huollon päätyttyä alus luokiteltiin uudelleen kevyeksi risteilijäksi.


title: FS Le Fantasque (1934)

text: "Le Fantasque" osallistui tulitukitehtävissä 9. syyskuuta 1943 alkaen Salernon maihinnousuun. Alus laski 13.–14. syyskuuta välisenä yönä Ajaccioon Korsikalla 250 kommandosotilasta ja aseita sekä ammuksia vastarintaliikkeelle. Se pysäytti 24. joulukuuta saksalaisen rahtialuksen "Nicoline Maerskin", joka pakotettiin karille Espanjan rannikolla lähellä Tortosaa.


title: FS Le Fantasque (1934)

text: 10. DCT määrättiin tekemään isku Adrianmerelle. Sen tarkoituksena oli eristää Jugoslavia Italiasta. 18.–19. maaliskuuta "Le Fantasque" ja "Le Terrible" kohtasivat Saksan laivaston saattueen, johon kuuluivat rahtialus "F124", hinaaja "Titanic" sekä saattajat "FS270", "FS273" ja "FS274". Saattue upotettiin lukuun ottamatta "Titanicia", joka pakeni Kyparissiaan. Alus upotti 17. kesäkuuta "Le Terriblen" kanssa tankkeri "Giulianan" sekä vauriotti sitä suojanneita raivaajia "R5" ja "R14". Alus osallistui 15. elokuuta alkaen Etelä-Ranskan maihinnousuun.


title: FS Le Fantasque (1934)

text: Vuosina 1945 ja 1946 alus palveli Indokiinassa. Se sijoitettiin 1950 reserviin. Alus luokiteltiin saattajaksi, jolloin sen viirinumeroksi vaihdettiin D610. Alus hinattiin 1953 Touloniin, jossa sitä käytettiin majoitustilana. Alus poistettiin 2. toukokuuta 1957 alusluettelosta nimettynä "Q98:ksi" ja myytiin romutettavaksi.


title: FS Le Malin (1933)

text: Le Malin oli Ranskan laivaston 1936 valmistunut Fantasque-luokan hävittäjä, joka palveli toisessa maailmansodassa.


title: FS Le Malin (1933)

text: Alus tilattiin 13. toukokuuta 1931 Forges et Chantiers de la Méditerranéelta La Seynestä. Sen köli laskettiin vielä samana vuonna 16. marraskuuta ja alus laskettiin vesille 17. elokuuta 1933. Alus valmistui 1. toukokuuta 1936.


title: FS Le Malin (1933)

text: Toisen maailmansodan alussa "Le Malin" partioi Atlantilla ja etsi saksalaisia saarronmurtajia. Se osallistui muun muassa lokakuussa 1939 Saksan laivaston taskutaistelulaiva "Admiral Graf Speen" etsintään. Se osallistui 29. toukokuuta 1940 "Bourrasquen" kanssa Dunkerquen evakuointiin, jolloin kumpikin aluksista osui miinaan. Alus kuitenkin pääsi satamaan, ja se kunnostettiin.


title: FS Le Malin (1933)

text: Ranskan antauduttua alus liittyi Vichyn Ranskan laivaston 10. hävittäjälaivueeseen () sisaralustensa "Le Fantasquen" ja "L’Audacieux’n" kanssa. Se vaurioitui lievästi Britannian kuninkaallisen laivaston lentokoneiden hyökätessä Mers-el-Kébiriin 3. heinäkuuta. Korjausten jälkeen se siirrettiin Dakariin, jossa alus liittoutuneiden hyökätessä 23. syyskuuta 1940 suojasi satamassa olevia aluksia. Se joutui laivatykistön ja lentokoneiden maaliksi kärsimättä vaurioita. Lokakuun puolivälissä alus siirrettiin Casablancaan.


title: FS Le Malin (1933)

text: Liittoutuneiden noustua maihin Pohjois-Afrikkaan "Le Malin" vaihtoi marraskuussa 1942 muiden Ranskan Länsi-Afrikassa olevien alusten kanssa puolta ja liittyi liittoutuneisiin. Alus siirrettiin maaliskuussa 1943 Bostoniin huollettavaksi, ja siihen asennettiin kaksi tutkaa ja kaikuluotain, sekä sen ilmatorjuntaa vahvennettiin korvaamalla aiemmat 37 ja 13,2 millimetrin aseet 40 ja 20 millimetrin tykein. Huollon päätyttyä alus luokiteltiin uudelleen kevyeksi risteilijäksi ja se lähetettiin Välimerelle.


title: FS Le Malin (1933)

text: "Le Malin" osallistui tulitukitehtävissä 9. syyskuuta 1943 alkaen Salernon maihinnousuun. Alus laski 13.–14. syyskuuta välisenä yönä Ajaccioon Korsikalla 250 kommandosotilasta ja aseita sekä ammuksia vastarintaliikkeelle.


title: FS Le Malin (1933)

text: 10. DCT määrättiin tekemään isku Adrianmerelle. Sen tarkoituksena oli eristää Jugoslavia Italiasta. Alus osallistui 15. elokuuta alkaen Etelä-Ranskan maihinnousuun. Se kolaroi joulukuussa sisaraluksensa "Le Terriblen" kanssa, ja alus oli korjattavana aina Euroopan sotatoimien päättymiseen saakka.


title: FS Le Malin (1933)

text: Vuosina 1946 ja 1947 alus palveli Indokiinassa. Se sijoitettiin 1951 reserviin. Alus muutettiin 1953 esikunta-alukseksi. Se törmäsi marraskuussa 1963 riuttaan Pohjois-Ranskan rannikolla. Alus poistettiin palveluksesta joulukuussa. Se poistettiin tammikuussa 1964 alusluettelosta ja myytiin romutettavaksi kuukautta myöhemmin.


title: Aapo K. Tulkki

text: Aapo K. Tulkki (18. joulukuuta 1921 Jaala – 16. marraskuuta 2011 Helsinki) oli suomalainen mainosalan yrittäjä.


title: Aapo K. Tulkki

text: Tulkki työskenteli nuorea ovelta ovelle -kauppiaana, mutta elämänuran hän teki mainosalalla. Hän työskenteli ILMOssa ja SEKissä ja perusti 1953 yhdessä muiden kanssa Seitsenmainos-nimisen mainostoimiston. Hänestä tuli sen toimitusjohtaja 1956, ja myöhemmin yritys siirtyi hänen omistukseensa. Hän hankki omistukseensa myös muita alaa lähellä olevia yrityksiä. Hän luopui alan yrityksistä 1980-luvulla.


title: Aapo K. Tulkki

text: Tulkki sai asevelvollisena lentäjän koulutuksen ja toimi sodissa lentäjänä. 1960-luvulla hän oli mukana Finlantic-lentoyhtiöhankkeessa. Yhtiöllä oli kaksi nelimoottorista DC 6 -konetta, joilla se harjoitti charter-lentotoimintaa. Yhtiön toiminta päättyi lupahankaluuksiin.


title: Aapo K. Tulkki

text: Tulkki oli perustamassa vetaraaniyhdistys Pilvenveikkoja.


title: FS Le Terrible (1933)

text: Le Terrible oli Ranskan laivaston 1935 valmistunut Fantasque-luokan hävittäjä, joka palveli toisessa maailmansodassa.


title: FS Le Terrible (1933)

text: Alus tilattiin 8. toukokuuta 1931 Chantier Navals Françaisilta Caenista. Sen köli laskettiin vielä samana vuonna 8. joulukuuta ja alus laskettiin vesille 30. marraskuuta 1933. Alus valmistui 1. lokakuuta 1935.


title: FS Le Terrible (1933)

text: Toisen maailmansodan alussa "Le Terrible" partioi Atlantilla etsien saksalaisia saarronmurtajia. Se osallistui muun muassa lokakuussa 1939 Saksan laivaston taskutaistelulaiva "Admiral Graf Speen" etsintään, minkä aikana se valtasi 25. lokakuuta 1939 sisaraluksensa "Le Fantasquen" kanssa saksalaisen rahtialuksen "Santa Fen".


title: FS Le Terrible (1933)

text: Ranskan antauduttua alus liittyi Vichyn Ranskan laivastoon. Britannian kuninkaallisen laivaston hyökätessä Mers-el-Kebiriin 3. heinäkuuta 1940 aikoi hyökätä torpedoin, mutta se määrättiin suojaamaan "Strasbourgin" pakoa Touloniin. Alus siirrettiin Dakariin, jossa alus liittoutuneiden hyökätessä 23. syyskuuta 1940 suojasi satamassa olevia aluksia.


title: FS Le Terrible (1933)

text: Liittoutuneiden noustua maihin Pohjois-Afrikkaan "Le Terrible" vaihtoi marraskuussa 1942 muiden Ranskan Länsi-Afrikassa olevien alusten kanssa puolta liittyen liittoutuneisiin. Alus siirrettiin maaliskuussa 1943 Bostoniin huollettavaksi, jossa yhteydessä sille asennettiin kaksi tutkaa ja kaikuluotain sekä vahvennettiin ilmatorjuntaa korvaamalla aiemmat 37 ja 13,2 millimetrin aseet 40 ja 20 millimetrin tykein. Huollon päätyttyä alus luokiteltiin uudelleen kevyeksi risteilijäksi ja se lähetettiin Välimerelle.


title: FS Le Terrible (1933)

text: "Le Terrible" osallistui Italian maihinnousuihin ollen tulitukitehtävissä ja suojaten osastoja ilmahyökkäyksiltä. Alus määrättiin tekemään laivueensa mukana isku Adrianmerelle, minkä tarkoituksena oli eristää Jugoslavia Italiasta. Alus osallistui 15. elokuuta alkaen Etelä-Ranskan maihinnousuun. Se kolaroi joulukuussa sisaraluksensa "Le Malinin" kanssa ja alus oli korjattavana aina Euroopan sotatoimien päättymiseen saakka.


title: FS Le Terrible (1933)

text: Alus sijoitettiin telakalta palattuaan reserviin ja se luokiteltiin saattajaksi viirinumerolla D611. Se saattoi lentotukialuksia "La Fayette", "Bois Belleau" ja "Arromanches". Alus siirrettiin koululaivaksi Brestiin 1956. Se poistettiin palveluksesta ja alus myytiin romutettavaksi kesäkuussa 1962.


title: FS L’Indomptable (1933)

text: L'Indomptable oli Ranskan laivaston 1936 valmistunut Fantasque-luokan hävittäjä, joka palveli toisessa maailmansodassa.


title: FS L’Indomptable (1933)

text: Alus tilattiin 13. toukokuuta 1931 Forges et Chantiers de la Méditerranéelta La Seynestä. Sen köli laskettiin 25. tammikuuta 1932 ja alus laskettiin vesille 7. joulukuuta 1933. Alus valmistui 10. helmikuuta 1935.


title: FS L’Indomptable (1933)

text: Alus muodosti toisen maailmansodan puhjetessa sisaralustensa "Malinin" ja "Triomphantin" kanssa Atlantin laivastoon kuuluneen 8. contre-torpilleurs viirikön. Alus osallistui viirikkönsä mukana useisiin vuosien 1939 ja 1940 laivasto-operaatioihin kuten Norjan taisteluihin, mistä viirikkö Italian sotaan liittymisen uhatessa siirrettiin Välimerelle.


title: FS L’Indomptable (1933)

text: Alus oli Saksan miehittäessä Vichyn Ranskan Toulonissa, jossa sen miehistö upotti aluksensa muun laivaston mukana 27. marraskuuta 1942.


title: FS L’Audacieux (1931)

text: L'Audacieux oli Ranskan laivaston 1935 valmistunut Fantasque-luokan hävittäjä, joka palveli toisessa maailmansodassa Vichyn Ranskan laivastossa.


title: FS L’Audacieux (1931)

text: Alus tilattiin Arsenal de Lorientilta. Sen köli laskettiin 16. marraskuuta 1931 ja alus laskettiin vesille 15. maaliskuuta 1934. Alus valmistui 27. marraskuuta 1935.


title: FS L’Audacieux (1931)

text: Alus liitettiin palvelukseen otettaessa Atlantin laivaston 10. hävittäjäviirikköön, jonka muina aluksina olivat "Le Fantasque" ja "Le Terrible". Toisen maailmansodan alkaessa alus oli viirikön mukana Brestissä, josta ne siirrettiin Dakariin. Ranskan antautuessa alus oli viirikkönsä mukana Välimerellä.